
讟拽住讟 讛讚祝



 讚专讱 注诇讬讜 讞讬讬讘 讛转诐 诇讗 谞讞 讛讻讗 谞讞: 讗讞专讬诐 讗讜诪专讬诐 讗住拽讜驻讛 诪砖诪砖转 砖转讬 专砖讜讬讜转 讘讝诪谉 砖讛驻转讞 驻转讜讞 讻诇驻谞讬诐 驻转讞 谞注讜诇 讻诇讞讜抓 讜讗祝 注诇 讙讘 讚诇讬转 诇讬讛 诇讞讬 讜讛讗诪专 专讘 讞诪讗 讘专 讙讜专讬讗 讗诪专 专讘 转讜讱 讛驻转讞 爪专讬讱 诇讞讬 讗讞专 诇讛转讬专讜 讜讻讬 转讬诪讗 讚诇讬转 讘讬讛 讚' 注诇 讚' 讜讛讗诪专 专讘 讞诪讗 讘专 讙讜专讬讗 讗诪专 专讘 转讜讱 讛驻转讞 讗注''驻 砖讗讬谉 讘讜 讚' 注诇 讚' 爪专讬讱 诇讞讬 讗讞专 诇讛转讬专讜 讗诪专 专讘 讬讛讜讚讛 讗诪专 专讘 讛讻讗 讘讗讬住拽讜驻转 诪讘讜讬 注住拽讬谞谉 讞爪讬讜 诪拽讜专讛 讜讞爪讬讜 砖讗讬谞讜 诪拽讜专讛 讜拽讬专讜讬讜 讻诇驻讬 驻谞讬诐 驻转讞 驻转讜讞 讻诇驻谞讬诐 驻转讞 谞注讜诇 讻诇讞讜抓 专讘 讗砖讬 讗诪专 诇注讜诇诐 讘讗讬住拽讜驻转 讘讬转 注住拽讬谞谉 讜讻讙讜谉 砖拽讬专讛 讘砖转讬 拽讜专讜转 砖讗讬谉 讘讝讜 讗专讘注讛 讜讗讬谉 讘讝讜 讗专讘注讛 讜讗讬谉 讘讬谉 讝讜 诇讝讜 砖诇砖讛 讜讚诇转 讘讗诪爪注 驻转讞 驻转讜讞 讻诇驻谞讬诐 驻转讞 谞注讜诇 讻诇讞讜抓: 讜讗诐 讛讬转讛 讗讬住拽讜驻讛 讙讘讜讛讛 讬' 讜专讞讘讛 讚' 讛专讬 讝讜 专砖讜转 诇注爪诪讛 诪住讬讬注 诇讬讛 诇专讘 讬爪讞拽 讘专 讗讘讚讬诪讬 讚讗诪专 专讘 讬爪讞拽 讘专 讗讘讚讬诪讬 讗讜诪专 讛讬讛 专讘讬 诪讗讬专 讻诇 诪拽讜诐 砖讗转讛 诪讜爪讗 讘' 专砖讜讬讜转 讜讛谉 专砖讜转 讗讞转 讻讙讜谉 注诪讜讚 讘专讛''讬 讙讘讜讛 讬' 讜专讞讘 讚' 讗住讜专 诇讻转祝 注诇讬讜 讙讝讬专讛 诪砖讜诐 转诇 讘专讛''专: 

专砖"讬



 注诇讬讜. 砖讛讙讘讬讛讜 诇诪注诇讛 诪讬' 讚诇讗 砖诇讬讟 讘讬讛 讗讜讬专 专讛''专 讜讛讜讬 诪拽讜诐 驻讟讜专: 讞讬讬讘. 讻讬 讛讚专 讗谞讞讬讛 讜讗注''讙 讚讚专讱 诪拽讜诐 驻讟讜专 讗讝诇: 诇讗 谞讞. 讘诪拽讜诐 驻讟讜专 讜讛讜讬讗 诇讬讛 注拽讬专讛 诪专讛''专 讜讛谞讞讛 讘专讛''专: 讛讻讗 谞讞. 讘诪拽讜诐 驻讟讜专 讘讬讚 讛注讜诪讚 注诇 讛讗住拽讜驻讛: 驻转讞 驻转讜讞 讻讜'. 拽住''讚 讘诪讘讜讬 砖讛讻砖讬专讜 讘诇讞讬 讜诇讞讬讜 诇驻谞讬诐 诪谉 讛讗住拽讜驻讛 讜讛讬讬谞讜 讚拽讗 诪转诪讛 讜讗注''讙 讚诇讬转 诇讬讛 诇讞讬 诪讘讞讜抓 讜讛讗 讗诪专 专讘 讞诪讗 讻讜': 转讜讱 讛驻转讞. 砖诇 诪讘讜讬 讚讛讬讬谞讜 专讞讘 讛讗住拽讜驻讛: 爪专讬讱 诇讞讬 讗讞专 诇讛转讬专讜. 砖讛诇讞讬 讛诪转讬专 讗转 讛诪讘讜讬 住转诪讬讛 谞讙讚 讛讗住拽讜驻讛 讜讝拽讜祝 注诇讬讛 讜拽住讘专 讗住讜专 诇讛砖转诪砖 谞讙讚 讛诇讞讬 讗诇讗 诪讞讜讚讜 讛驻谞讬诪讬 讜诇驻谞讬诐 讛讜讬 讛讬讻专 讛诪讞讬爪讛: 讜讻''转 讚诇讬转 讘讬讛 专讞讘 讚'. 讘诪砖讱 注讜讘讬 讛讞讜诪讛 诇驻讬讻讱 讗讬谞讛 专砖讜转 诇注爪诪讛 讜诪讜转专 诇讛砖转诪砖 讻谞讙讚 讛诇讞讬 诪讞讜讚讜 讛讞讬爪讜谉 砖讛讜讗 砖讜讛 诇讗住拽讜驻讛 讗爪诇 专讛''专 讜讗讬谉 诇讱 诇讞讬 讙讚讜诇 诪注讜讘讬 讛讞讜诪讛 砖诪讻讗谉 讜诪讻讗谉 砖讘讛诐 讛诪讘讜讬 谞讬转专: 讛讻讗 讘讗住拽讜驻转 诪讘讜讬 注住拽讬谞谉. 讻讚拽讗诪专转 讗讘诇 诇讗 讘诪讘讜讬 砖讛讻砖专讜 讘诇讞讬 讗诇讗 讘诪讘讜讬 砖讛讻砖专讜 讘拽讜专讛 讜拽讜专转 讛诪讘讜讬 砖讬注讜专 专讞讘讛 讟驻讞 讘驻''拽 讚注讬专讜讘讬谉 (讚祝 讬讙:) 讜讛讗住拽讜驻讛 讜注讜讘讬 讛驻转讞 诪住转诪讗 专讞讘讬诐 讛诐 谞诪爪讗 讞爪讬讜 砖诇 注讜讘讬 讛驻转讞 诪拽讜专讛 讜讞爪讬讜 讗讬谞讜 诪拽讜专讛 讜讻讙讜谉 砖讛谞讬讞 讛拽讜专讛 讻诇驻讬 驻谞讬诐 诇爪讚 讛诪讘讜讬 讛诇讻讱 驻转讞 驻转讜讞 讻诇驻谞讬诐 诪讞讜讚 讛讞讬爪讜谉 砖诇 拽讜专讛 讜诇驻谞讬诐 讜住讘专 诇讛 讻诪''讚 诪讜转专 诇讛砖转诪砖 转讞转 讛拽讜专讛 讗讜 诪砖讜诐 讟注诐 讛讛讬讻专讗 诪诇讘专 讻讚诪驻专砖 驻诇讜讙转讬讬讛讜 讘注讬专讜讘讬谉 (讚祝 讞:) 讗讬 诪砖讜诐 讚拽讜专讛 诪砖讜诐 诪讞讬爪讛 讚讗诪专讬谞谉 讞讜讚讛 讛讞讬爪讜谉 讬讜专讚 讜住讜转诐: 驻转讞 谞注讜诇. 讜讛讚诇转 砖讜拽祝 讘驻谞讬 讛讗住拽讜驻讛 讛驻谞讬诪讬转 讜讻诇 讛讗住拽讜驻讛 讞讜抓 诇讚诇转 讻诇讞讜抓 讜讗驻讬诇讜 转讞转 讛拽讜专讛 讚讻讬讜谉 讚谞住转诐 讛诪讘讜讬 讘讟诇讛 诇讛 拽讜专讛 讜诇讬讻讗 诇诪讬诪专 讬讜专讚 讜住讜转诐 讚讻诇 诪讞讬爪讛 砖讗讬谉 讘讬谉 讞诇诇 讛诪讞讬爪讜转 讚' 讗讬谞谉 诪讞讬爪讜转 讜诇讗 砖讬讬讻讗 讘讛讜 转讜专转 讙讜讚 讗讞讬转 讜诇讛讻讬 诇讗 讗讜拽诪讗 讘讗住拽讜驻转 讘讬转 讚住转诐 讘讬转 驻转讞 砖诇讜 讬砖 诇讜 诪砖拽讜祝 诪诇诪注诇讛 讜谞诪爪讗 注讜讘讬 讛驻转讞 讻讜诇讜 诪拽讜专讛 讜讗驻讬诇讜 驻转讞 谞注讜诇 讗诪专讬谞谉 讬讜专讚 讜住讜转诐 砖讛专讬 讬砖 讘讞诇诇 注讘讬讜 讚' 诪谉 讛讚诇转 诇住转讬诪转 驻讬 讛转拽专讛 讜讛''讛 讚诪爪讬 诇讗讜拽诪讗 讻讜诇讜 诪拽讜专讛 讗诇讗 砖讗讬谉 讘专讞讘 注讘讬讜 讚' 讗诇讗 诪砖讜诐 讚住转诐 注讜讘讬 讛讞讜诪讛 讗讬谞讜 驻讞讜转 诪讚': 讘讗住拽讜驻转 讘讬转. 砖讻讜诇讜 驻转讞 诪拽讜专讛 讜讛讬讬谞讜 讟注诪讗 讚驻转讞 谞注讜诇 讻诇讞讜抓 讻讙讜谉 砖拽讬专讛 注讜讘讬 讛驻转讞 讘砖转讬 拽讜专讜转 讚讗讬诇讜 转拽专讛 砖讬砖 讘讛 讚' 讗诪专讬谞谉 讘讛 讬讜专讚 讜住讜转诐 讜转讜 诇讗 讗转讬 谞注讬诇转 讚诇转 讜诪讘讟诇 诇诪讞讬爪讛 讜讗驻讬诇讜 讛讜讗 砖讜拽祝 讘讗诪爪注讬转讜 讚诇讗 讚诪讬 诇诪讘讜讬 讚拽讜专转 诪讘讜讬 拽爪专讛 讛讬讗 讜诇讗 讛讜讻砖专讛 讗诇讗 诇诪讘讜讬 讛诇讻讱 驻转讞 谞注讜诇 讘讟诇讛 诪转讜专转 拽讜专讛 讚讛讗 讗讝诇 诇讬讛 诪讘讜讬 讗讘诇 转拽专转 讚' 诇讗 讘讟诇讛 讬专讬讚转 住转讬诪转讛 讘谞注讬诇转 讚诇转 讚讛诇诪''诪 诪住讬谞讬 讛讜讗 讙讜讚 讜诇讘讜讚 讜讚讜驻谉 注拽讜诪讛 讘诪拽讜诐 讚' 讜讛讻讗 讟注诪讗 诪砖讜诐 讚砖转讬 拽讜专讜转 讛讜讜 砖讗讬谉 讘讝讜 讗专讘注 讜诇讗 讘讝讜 讗专讘注 讜诇讗 讘讬谞讬讛谉 讙' 讜讛讚诇转 诪转讜拽谉 诇讛讬讜转 谞讜注诇 讘讗诪爪注 讛诇讻讱 驻转讞 驻转讜讞 讻诇驻谞讬诐 讚讻讬讜谉 讚讗讬谉 讘讬谞讬讛诐 讙' 讗诪专讬谞谉 诇讘讜讚 讜讛讜讬 讻讞讚讗 讜驻讬讛 讛讞讬爪讜谉 讬讜专讚 讜住讜转诐 讚讛讗 讛砖转讗 讗讬转 讘讛 讚': 驻转讞 谞注讜诇 讻诇讞讜抓. 讻讬讜谉 讚讘讗诪爪注 讛讜讗 谞诪爪讗 讛讜讗 诪驻住讬拽 讘讬谞讬讛谉 讜诪讞诇拽谉 讝讜 诪讝讜 砖讗讬谞谉 谞专讗讜转 讬讞讚 诇讜诪专 讘讛谉 诇讘讜讚 讜诇讬讻讗 诇诪讬诪专 讘讞讬爪讜谞讛 驻讬讛 讬讜专讚 讜住讜转诐 讚讛讗 诇讬转 讘讛 讚': 讜讗诐 讛讬转讛 讗住拽讜驻讛 讙讘讜讛讛 讬' 讻讜'. 住讬驻讗 讚诪讬诇转讗 讚讗讞专讬诐 讚讘专讬讬转讗 讚诇注讬诇 讜讛讚专 谞拽讬讟 诇讛 诇驻专讜砖讛 讻诪讜 讗诪专 诪专: 专砖讜转 诇注爪诪讛. 讜讗讬谉 诪讟诇讟诇讬谉 讘讛 讗驻讬诇讜 诪谉 讛讘讬转 讜讗祝 注诇 讙讘 讚砖谞讬讛诐 专讛''讬: 讗讜诪专 讛讬讛 专''诪. 讚讛讜讗 讗讞专讬诐 讻讚讗诪专讬谞谉 讘讛讜专讬讜转: 讜讛谉 专砖讜转 讗讞转. 讚砖谞讬讛谉 专讛''讬 讗诇讗 砖讝讛 谞诪讜讱 讜讝讛 讙讘讜讛: 讻讙讜谉 注诪讜讚 讘专讛''讬 讻讜'. 讗住讜专 诇讻转祝 注诇讬讜 诪谉 讛讞爪专: 诪砖讜诐 转诇 讘专讛''专. 讙讘讜讛 讬' 讜专讞讘 讚' 讚讛讜讬 专砖讜转 讛讬讞讬讚 讚讗讬讻讗 讞讬讜讘讗 讚讗讜专讬讬转讗 诪专砖讜转 讛专讘讬诐 诇讻转祝 注诇讬讜: 

 讗注''讙 讚诇讬转 诇讬讛 诇讞讬 讻讜'. 驻专砖''讬 讚住''讚 讚诪讬讬专讬 讘讗住拽讜驻转 诪讘讜讬 砖讛讻砖讬专讜 讘诇讞讬 讜诇讗 谞讛讬专讗 诪讚拽讗诪专 讘住诪讜讱 诇注讜诇诐 讘讗住拽讜驻转 讘讬转 讗诇讗 谞专讗讛 讚诪讬讬专讬 讘讻诇 讗住拽讜驻讛 讘讬谉 讚诪讘讜讬 讘讬谉 讚讘讬转 讘讬谉 讚讞爪专 讜谞拽讟 讗注''讙 讚诇讬转 诇讬讛 诇讞讬 诪砖讜诐 诪讘讜讬 讚讘讬转 讜讞爪专 讗讬谞讜 谞讬转专 讘诇讞讬 讜拽讜专讛 讗诇讗 讘驻住讬诐 讗''谞 谞拽讟 诇讞讬 诪砖讜诐 讚讘讬转 讜讞爪专 谞诪讬 谞讬转专讬谉 讘诇讞讬 诪讻讗谉 讜诇讞讬 诪讻讗谉 讜诪讬讬专讬 讚拽讬讬诪讗 讗住拽讜驻讛 讻谞讙讚 注讜讘讬 讛讞讜诪讛 讚讛讬讬谞讜 讘讬谉 诇讞讬讬诐 砖讛讜讗 转讜讱 讛驻转讞 讜讛讚诇转 注讜诪讚转 讗爪诇 注讜讘讬 讛讞讜诪讛 砖诇 爪讚 驻谞讬诐 讜诇讛讻讬 驻转讞 驻转讜讞 讻诇驻谞讬诐 砖讗讜转讜 注讜讘讬 专讛''讬 讙诪讜专讛 讛讬讗 砖讬砖 诇讛 讙' 诪讞讬爪讜转 讘' 诪讞讬爪讜转 诪注讜讘讬 讛讞讜诪讛 讜砖诇讬砖讬转 诇爪讚 驻谞讬诐 讗注''驻 砖诪爪讚 专讘讬注讬转 讛讜讗 驻专讜抓 讘诪诇讜讗讜 讗驻''讛 讻讬讜谉 砖讛驻转讞 驻转讜讞 讘讟诇 讗讜转讜 注讜讘讬 诇诪讛 砖讘驻谞讬诐 砖讬砖 诇讜 讚' 诪讞讬爪讜转 驻转讞 谞注讜诇 讻诇讞讜抓 讚讻讬讜谉 砖讛讜讗 谞注讜诇 讗讬谞讜 讘讟诇 诇诪讛 砖讘驻谞讬诐 讜讛讜讬 讻谞驻专抓 讘诪诇讜讗讜 诇诪拽讜诐 讛讗住讜专 讜诇讗讜 讚讜拽讗 讻诇讞讜抓 讚讛讗 专讛''讬 讙诪讜专讛 讛讬讗 诪讚讗讜专讬讬转讗 讻讬讜谉 砖讬砖 诇讛 讙' 诪讞讬爪讜转 讜讗住讜专 诇讟诇讟诇 诪砖诐 讜诇讞讜抓 讗诇讗 拽专讬 讻诇讞讜抓 诇驻讬 砖讗讬谞讛 讻诇驻谞讬诐 讜讗住讜专 诇讟诇讟诇 诪讘驻谞讬诐 诇注讜讘讬 讛驻转讞 讚专讱 谞拽讘 讗诐 讬砖 讘讚诇转 讗''谞 讬砖 诇讬讬砖讘 讻诇讞讜抓 讻讙讜谉 砖驻转讜讞 诇讻专诪诇讬转 讗讘诇 讘讗住拽讜驻讛 讻讜诇讛 讘专讛''专 讞讜抓 诇注讜讘讬 讛讞讜诪讛 诇讬讻讗 诇讗讜拽诪讗 讚讗讬 诇讗讜 讙讘讜讛 讙' 讗驻讬诇讜 驻转讞 驻转讜讞 讛讜讬讗 讻诇讞讜抓 讚讛讜讬 专讛''专 讜讗讬 讙讘讜讛 讙' 讜专讞讘讛 讚' 讻专诪诇讬转 讛讬讗 讜诇讗 讛讜讬讗 诇讗 讻诇讞讜抓 讜诇讗 讻诇驻谞讬诐 讜讗诐 讗讬谞讛 专讞讘讛 讚' 诪拽讜诐 驻讟讜专 讛讜讗 讜诇注讜诇诐 讛讜讗 讻诇驻谞讬诐 讜讻诇讞讜抓 讜讗讬 拽讬讬诪讗 讻讜诇讛 诇驻谞讬诐 讗''讻 诇注讜诇诐 讛讜讗 讻诇驻谞讬诐 讜讗''转 讻讬讜谉 讚诪讬讬专讬 讘讗住拽讜驻转 讘讬转 讗''讻 诪讗讬 驻专讬讱 讗注''讙 讚诇讬转 诇讬讛 诇讞讬 讜讛讗 讗住拽讜驻转 讘讬转 诪住转诪讗 诪拽讜专讛 讛讜讗 讜讗讬转 诇谉 诇诪讬诪专 驻讬 转拽专讛 讬讜专讚 讜住讜转诐 讜讗讜专''讬 讚注''讻 讘讗讬谞讜 诪拽讜专讛 讗讬讬专讬 讚讘诪拽讜专讛 讗驻讬诇讜 驻转讞 谞注讜诇 谞诪讬 讻诇驻谞讬诐: 转讜讱. 讛驻转讞 讗注''驻 砖讗讬谉 讘讜 讚' 爪专讬讱 诇讞讬 讗讞专 诇讛转讬专讜. 讜讗''转 诇专讘讗 讚诪讜拽讬 诇讛 讘驻' 拽诪讗 讚注讬专讜讘讬谉 (讚祝 讟. 讜砖诐) 讚讛讬讬谞讜 讚讜拽讗 讘驻转讜讞 诇讻专诪诇讬转 诪砖讜诐 讚诪爪讗 诪讬谉 讗转 诪讬谞讜 讜谞注讜专 诇讜拽讬 讛讻讗 讘驻转讜讞 诇专讛''专 讜诇讗讘讬讬 谞诪讬 讚诇讗 诪驻诇讬讙 讛转诐 讘讬谉 驻转讜讞 诇讻专诪诇讬转 讘讬谉 驻转讜讞 诇专讛''专 谞讜拽讬 讘讗住拽讜驻讛 讙讘讜讛 讙' 讚讘驻''拽 讚注讬专讜讘讬谉 (谞''讝 砖诐) 诪讜拽讬 讗讘讬讬 讛讗 讚爪专讬讱 诇讞讬 讗讞专 诇讛转讬专讜 讘讚诇讬讻讗 讗住拽讜驻讛 讙' 讗讜 讘讚诇讬讻讗 讗住拽讜驻讛 讻诇诇 讜讗诪讗讬 讚讞讬拽 专讘 诇砖谞讜讬讬 讘注''讗 讜讬''诇 讚诇讗 诪爪讬 诇讗讜拽诪讬 讛讻讬 讚讗''讻 讗驻讬诇讜 谞注讜诇 谞诪讬 讻诇驻谞讬诐 讜讻讬 拽讗诪专 讜讻讬 转讬诪讗 讚诇讬转 讘讬讛 讚' 讛讜讛 诪爪讬 诇诪讬驻专讱 讗''讛 讗驻讬诇讜 谞注讜诇 谞诪讬: 讗诪专 专讘 讬讛讜讚讛 讗诪专 专讘 讛讻讗 讘讗住拽讜驻转 诪讘讜讬 注住拽讬谞谉. 讚讜拽讗 讘讗住拽讜驻转 诪讘讜讬 驻转讞 驻转讜讞 讻诇驻谞讬诐 讻讬讜谉 砖讛拽讜专讛 专讗讜讬讛 诇讛转讬专 讗转 讛诪讘讜讬 讗注''驻 砖诪讘讜讬 讝讛 讗''爪 诇拽讜专讛 砖讛专讬 讬砖 诇讜 讚' 诪讞讬爪讜转 砖讛驻转讞 讜讛讚诇转 讘专讘讬注讬转 诪''诪 讻讬讜谉 砖专讗讜讬讛 诇讛转讬专 讗转 讛诪讘讜讬 诪爪讟专祝 讬讞讚 讜讛讜讬 讻讗讬诇讜 诪拽讜专讛 讚' 讟驻讞讬诐 讗讘诇 讘讗住拽讜驻转 讞爪专 讜讘讬转 讻讬讜谉 砖讛拽讜专讛 讗讬谞讛 专讗讜讬讛 诇讛转讬专 砖诐 讗驻讬诇讜 驻转讞 驻转讜讞 讛讜讬 讻诇讞讜抓 讛讜讗讬诇 讜讗讬谞讜 诪拽讜专讛 讗诇讗 讞爪讬讛 讜讚讜拽讗 谞拽讟 讛讻讗 讞爪讬讜 诪拽讜专讛 讚讘讻讜诇讛 诪拽讜专讛 讗驻讬诇讜 谞注讜诇 讻诇驻谞讬诐 讚住转诐 讗住拽讜驻讛 砖讛讬讗 转讜讱 讛驻转讞 专讞讘讛 讚' 讗祝 注诇 讙讘 讚讗讜拽讬 讗住拽讜驻讛 讚讗讬讬专讬 讘讛 转''拽 讘讗讬谞讛 专讞讘讛 讚' 讛转诐 诪讬讬专讬 讘注讜诪讚转 讞讜抓 诇注讜讘讬 讛驻转讞 讜讚讜拽讗 拽讬专讜讬讜 讻诇驻讬 驻谞讬诐 讗讘诇 讻诇驻讬 讞讜抓 讗驻讬诇讜 谞注讜诇 讛讜讬 讻诇驻谞讬诐 讚拽住讘专 专讘 讞讜讚讜 讛讞讬爪讜谉 讬讜专讚 讜住讜转诐 讻讚诪住讬拽 讘驻''拽 讚注讬专讜讘讬谉 (讚祝 讛:) 讜讛''讛 讚讛讜讬 诪爪讬 诇诪谞拽讟 讟驻讞 讗' 诪拽讜专讛 讜拽讬专讜讬讜 讘讗诪爪注讜 讘诇讘讚 砖讬讛讗 驻讞讜转 诪讗专讘注 诪讞讜讚讜 讛讞讬爪讜谉 砖诇 讗讜转讜 讟驻讞 注讚 讛讚诇转:. 讙讝讬专讛 诪砖讜诐 转诇 讘专讛''专. 讗讜诪专 专''讬 讚诪讘讬转 诇注诇讬讬讛 诇讗 讗住专 专''诪 诇讟诇讟诇 讚诇讗 讬讘讗 诇讟诇讟诇 讘讻讱 诪专讛''专 诇注诇讬讬讛 讚诪讬谞讻专 诪讞讬爪转讗 讜诇讗 讟注讜 讗讬谞砖讬 讘讛讻讬 讗诇讗 讚讜拽讗 转诇 讘专讛''讬 讙讝专 讗讟讜 转诇 讘专讛''专 讚诇讬讻讗 诪讞讬爪讜转 讜讘专讬砖 讻诇 讙讙讜转 (注讬专讜讘讬谉 讚祝 驻诪: 讜砖诐) 诪驻专砖 讚诇讗 讗诪专 专''诪 讗诇讗 讻讙讜谉 注诪讜讚 讜讗诪转 讛专讬讞讬诐 讚拽讘讬注讬 讗讘诇 诇讗 诪讻转砖转 讜讚讘专讬诐 讛诪讟诇讟诇讬诐 讜讗讜诪专 专''讬 讚讗注''讙 讚拽讬''诇 讻专''诪 讘讙讝讬专讜转讬讜 讗驻讬诇讜 诇讙讘讬 专讘讬诐 讻讚诪讜讻讞 讘专讬砖 讗注''驻 (讻转讜讘讜转 讚' 谞讝.) 讙讘讬 讛讗 讚讗诪专 专''诪 讗住讜专 诇讛砖讛讜转 讗砖转讜 讗驻讬' 砖注讛 讗讞转 讘诇讗 讻转讜讘讛 讛讻讗 讗讬谉 讛诇讻讛 讻专''诪 讚讘驻' 讻诇 讙讙讜转 (注讬专讜讘讬谉 讚' 爪讗. 讜砖诐) 驻住拽讬谞谉 讘讛讚讬讗 讛诇讻讛 讻专''砖 讚驻诇讬讙 注诇讬讛 讜拽讗诪专 讗' 讙讙讜转 讜讗' 讞爪专讜转 讜讗' 拽专驻讬驻讜转 专砖讜转 讗讞转 讛谉 诇讻诇讬诐 砖砖讘转讜 讘转讜讻谉 讜砖专讬 诇讟诇讟诇 诪讙讙 诇讞爪专: 

专讘讬谞讜 讞谞谞讗诇

讜讗诪专讬' 谞讬诪讗 转讛讜讬 转讬讜讘转讗 讚专讘讗 讜砖谞讬谞谉 讛讗 讚专讘讗 (讘讚谞讞) [讘讚诇讗 谞讞] 诇驻讬讻讱 讞讬讬讘 讜讛讗 (讘讚诇讗 谞讞) [讘讚谞讞]. 驻讬' 讚专讱 注诇讬讜 砖讛注讘讬专讜 注诇 注爪诪讜 诪讬诪讬谞讜 讜诪砖诪讗诇讜. 讛讗 讚讗讞专讬诐 讚讗诪专讬 讗住拽讜驻讛 诪砖诪砖转 讘' 专砖讜讬讜转 驻砖讜讟讛 讛讬讗:






专诪讘"谉

讛讗 讚讗拽砖讬谞谉 讜讛讗"专 讞诪讗 讘专 讙讜专讬讗 讗诪专 专讘 转讜讱 讛驻转讞 爪专讬讱 诇讞讬 讗讞专 诇讛转讬专讜. 讗讬讻讗 诇诪讬讚拽 注诇讬讛 诇讬诪讗 诇讬' 讛讻讗 讘驻转讜讞 诇专"讛 讛讜讗 讜讛转诐 讘驻转讜讞 诇讻专诪诇讬' 讜讛讻讬 讗讜拽诪讗 专讘讗 讘驻"拽 讚注专讜讘讬谉 (讟.). 讜讗"诇 诇讗 讘注讬 诇转专讜爪讬 讛讻讬 诪砖讜诐 讚讛转讬谞讞 诇专讘讗 诇讗讘讬讬 讚讗诪专 讘讬谉 讛诇讞讬讬诐 讗住讜' 诇注讜诇诐 诪讗"诇 讜讗诇 转转诪讛 诇诪讛 诇讗 讘注讬 诇砖谞讜讬讬 讗诇讬讘讗 讚专讘讗 讚诪拽砖讬' 住转诐 讗诇讬讘讗 讚讗讘讬讬 讚讗砖讻讞谉 讻讜讜转讬' 讟讜讘讗 讘讬 讛讛讜讗 讚讗拽砖讬谞谉 讘专"驻 讛讗砖讛 砖谞转讗专诪诇讛 诇讬讝讜诇 讘转专 专讜讘讗 讚专讜讘 谞砖讬诐 讘转讜诇讜转 谞砖讗转 讜讛讛讜讗 拽讜砖讬' 诪注讬拽专讗 讗诇讬讘讗 讚专讘 讚讗诪专 讛讜诇讻讬谉 讘诪诪讜谉 讗讞专 讛专讜讘 讗讘诇 讗谞谉 拽讬讬"诇 讻砖诪讜讗诇 讚讗诪专 讗讬谉 讛讜诇讻讬谉 讘诪诪讜谉 讗讞专 讛专讜讘 讜诇讚讬讚讬' 诇"拽 讻诇诇 讻讚诪驻讜专砖 讘驻' 讛诪讜讻专 驻讬专讜转 讜讗驻"讛 诪拽砖讬' 诇讬' 住转诐 讻"砖 讘讝讜 讜讻讬讜爪讗 讘讛 讗拽砖讬' 讘诪住' 转诪讜专讛 讜谞讘专讜专 讞讚 诇讙讘讬 讻诇讘 讗诇讬讘讗 讚诪"讚 讬砖 讘专讬专讛 讜拽讬"诇 讗讬谉 讘专讬专讛 讘讚讗讜专讬讬转讗 讜转讬专讜爪讬讛 讚专讘 讬讛讜讚讗 讗诪专 专讘 讛诇讻讛 讛讜讗 讜诇驻转讜讞 诇讻专诪诇讬转 讗讘诇 驻转讜讞 诇专讛"专 诇"爪 诇诪讬讛讜讬 诪拽讜专讛 诪讚拽"诇 讻专讘讗. 讜讗注驻"讻 讗讬谉 讝讛 诪讞讜讜专 诇讬, 诪砖讜诐 讚专讘 讗诪讗讬 讗讬爪讟专讱 诇驻专讜拽讬 讘讗住拽讜驻转 诪讘讜讬 讗讬 讻专讘讗 住"诇 讜讗讬 讻讗讘讬讬 拽砖讬' 诇专讘讗 诪讚专讘 讚专讘 拽砖讬砖 诪讬谞讬讬讛讜 讟讜讘讗 讜诇讗 诇驻专讜拽讗 讗诇讬讘讗 讚讗讘讬讬 讗转讬 讗讗"讻 讗转讛 讗讜诪专 讚讞讚 诪讞讚 驻专讬拽讗 谞拽讟. 讜讗讞专讬诐 讗讜诪专讬诐 讚诇讗 诪转讜拽诪讗 讘驻转讜讞 诇专讛"专 讻讬 讛转诐 讚讗"讻 讗驻讬' 驻转讞 谞注讜诇 讻诇驻谞讬诐 讜诪讜转专 诇讛砖转诪砖 讘讜 讚专讘讗 诇"驻 讛转诐 讗诇讗 住转诐 讗诪专 讘讬谉 讛诇讞讬讬诐 讘讬谉 驻转讜讞 讘讬谉 谞注讜诇 讘讬谉 诪拽讜专讛 讘讬谉 谞讬转专 讘诇讞讬讬诐 讛讻诇 诪讜转专 讜讻诇驻谞讬诐 讛讜讗 讻驻砖讟讗 讚砖诪注转讗 讚讛转诐 讜讘驻转讜讞 诇讻专诪诇讬转 讘讬谉 讛诇讞讬讬诐 讗住讜专 讚诪讜讚讛 诇讬' 专讘讗 诇讗讘讬讬 讜转讞转 讛拽讜专讛 诇注讜诇诐 诪讜转专 讚讞讜讚讜 讛讞讬爪讜谉 讬讜专讚 讜住讜转诐. 讜讛讗 讚驻讬专砖"讬 讝"诇 讘讛讗 讚拽讗诪专讬谞谉 讜拽专讬讜 讻诇驻讬 驻谞讬诐 驻转讞 驻转讜讞 讻诇驻谞讬诐 诪讞讜讚讛 讛讞讬爪讜谉 砖诇 拽讜专讛 诇讗 诪讞讜讜专 讻诇诇 讚讗讻讜诇讛 讗住拽讜驻讗 诪砖诪注, 讜讘讬专讜砖诇诪讬 (讗,讗) 讻诇 讝诪谉 砖讛驻转讞 驻转讜讞 讻讜诇讛 讻诇驻谞讬诐 讜讛讟注诐 讜讛讜讗讬诇 讜讛讜转专讛 诪拽爪转讛 砖诇 讗住拽讜驻' 讛讜转专' 讻讜诇讛 讚讛讗 讗讬讻讗 讛讬讻专讗 讟讜讘' 讚诪讬驻专砖谉 诪专讛"专 讛讜讗 讻讜诇讛 讗住拽讜驻讛 讜诇讗 讗转讬 诇讗驻讜拽讬 诇讞讜抓 讜讛讬讬谞讜 谞诪讬 讚诇讗 诪讜拽讬 诇讛 讘讗住拽讜驻转 讘讬转 诪砖讜诐 讚诇注讜诇诐 讘讘讬转 讗讬谉 诪讛 砖谞诪砖讱 诇拽专讜讬讜 谞诪砖讱 讗讞专 讛拽专讜讬讜 诪砖讜诐 讚讘讬转 讗讬谉 讛讬讻专讜 讜讛讬转专讜 讘拽讬专讜讬 讗诇讗 讘诪讞讬爪讜转: 



讜讛讗 讚讗诪专讬' 诪住讬讬注 诇讬' 诇专"讬 讘专 讗讘讚讬诪讬. 谞"诇 讚专讘 讗砖讬 讛讜讗 砖讗诪专 讻谉 诇驻讬 驻讬专讜拽讜 讗讘诇 诇驻讬 驻讬专讜拽讗 砖诇 专"讬 讗诪专 专讘 讗"爪 讚讛"拽 讜讗诐 讛讬转讛 讙讘讜讛 讜专讞讘讛 讚' 讗讬谞讛 讘讻诇诇 (讗专讘注讛) 讛诪讘讜讬 讜讗讬谉 讚讬谞讛 讻讚讬谉 讗住拽讜驻' 讛诪讘讜讬 砖转讛讗 谞讬转专转 讘拽讬专讜讬 讜砖讬讛讗 讛驻转讞 驻转讜讞 讗诇讗 专讛"讬 讙诪讜专讛 讛讜讗 讜诪讜转专 诇讟诇讟诇 讘讻讜诇讛 讘诇讗 拽讜专转 诪讘讜讬 讜讗驻讬' 讘诪讘讜讬 诪驻讜诇砖 砖讛讜讗 讗住讜专, 讛讬讗 诪讜转专转. 讗讘诇 诇讚讘专讬 (专砖"讬) [专讘 讗砖讬]讚讗诪专 讘讗住拽讜驻转 讘讬转 诪讗讬 讛"讝 专砖讜转 诇注爪诪讛 讚讗"谞 讛讜讬讗 讻讜诇讛 讗住拽讜驻讛 讗专讘注讛 讘讝诪谉 砖讛驻转讞 谞注讜诇 讗住讜专 讚讛讗 诇讗 讛讜讬 讘讞讜抓 讗诇讗 驻讞讜转 诪讚' 讜诇讗 诪爪讟专祝 讘讛讚讬 诪讛 砖讘驻谞讬诐 讜讘讝诪谉 砖讛驻转讞 驻转讜讞 讘诇讞讜讚 讛讜讗 讚诪砖转专讬讬讗 讜讗"讻 讛讬讬谞讜 专讬砖讗 讜注讜讚 讚讗驻讬' 讛讜讬讗 讗住拽讜驻' 讞讜抓 诇驻转讞 讚' 讚诪讜转专转 讛讜诇"诇 讛专"讝 专讛"讬 讗讜 诇讜诪专 讗注"驻 砖讛驻转讞 谞注讜诇 讻诇驻谞讬诐 讚讛讗 讘讬转 诇注讜诇诐 专讛"讬 讛讜讛 讜讻"砖 讚讗诐 讛讬转讛 讗住拽讜驻' 专讞讘讛 讚' 讚诇讗 诪砖诪注 讗诇讗 讻讜诇讛 讘讬谉 讚转讜讱 讛驻转讞 讘讬谉 讚讞讜抓 讛驻转讞 讜诪"讛 讚讬讬拽讬 诇专讘 讗砖讬 诪讚拽转谞讬 讛"讝 专砖讜转 诇注爪诪讛 砖"诪 讚讗住讜专 诇讟诇讟诇 诪讝讜 诇讝讜 讜诪住讬讬注 诇讬' 诇专' (讬讜讞谞谉) [讬爪讞拽] 讘"讗. 讜讘讜讚讗讬 诇专讬讘"讗 诇讬转 讛诇讻转讗 讻讗讞专讬诐 讚专"砖 驻诇讬讙 注诇讬讜 讚讗诪专 讘驻' 讘诇 讙讙讜转 (注专讜讘讬谉 爪讗.) 讗' 讙讙讜转 讜讗' 讞爪专讜转 专砖讜转 讗讞转 讜讛转住 驻住拽讬谞谉 讻专"砖 诇驻讬' 住诪讱 诇讜 专讘讬谞讜 讗诇驻住讬 讝"诇 讗驻讬专讜拽讗 讚专"讬 讗诪专 专讘 讚诇讚讬讚讛讜 诇讗 讗砖讻讞谉 讚驻诇讬讙讬 专讘谞谉 讗讗讞专讬诐 讜专讘 讗砖讬 谞诪讬 诇讗 驻诇讬讙 讗讛讛讜讗 讚讬谞讗 讗诇讗 诪专 驻专拽 诇讛 讘讻讛"讙 讜诪专 讘讻讛"讙 讜诇"驻. 讜诇驻讬讻讱 诇讗 讻转讘 专讘讬谞讜 讝"诇 讛讗 讚讗诪专讬' 诪住讬讬注 诇讬' 诇专讬讘"讗 讗注"驻 砖讻转讘讛 诇讛讛讜讗 讚讗讞专讬诐 讜讻谉 诇讗 讻转讘 住讬驻讗 讚讗诐 讛讬转讛 讗住拽讜驻讛 讚讻讜诇讛 驻砖讬讟讗 讻讚驻专讬' 讚诪诇转讗 讙讜驻讗 讚讗专"诪 讗住讜专 诇讻转祝 注诇讬讜 诪驻讜专砖 讛转诐 讘注讬专讜讘讬谉 讚诇讗 讗专"诪 讗诇讗 讘注诪讜讚 讜讗诪转 讛诪讬诐 讗讘诇 诪讻转砖' 讜讻"砖 拽讜驻讛 讜讻诇讬' 讙讚讜诇讬诐 诇讗:





专砖讘"讗

讗住拽讜驻讛 诪砖诪砖转 砖转讬 专砖讜讬讜转. 讛讗讬 讗住拽讜驻讛 讚讗讬讬专讬 讘讛 讗讞专讬诐, 讗住拽讜驻转 讘讬转 讜讞爪专 讗讜 讗住拽讜驻转 诪讘讜讬, 讗诐 砖诇 讘讬转 讜讞爪专 谞转讜谞讛 讛讬讗 讘讬谉 砖转讬 诪讝讜讝讜转 讛讘讬转 讜讛诪砖拽讜祝 诪拽讜专讛 注诇讬讜, 讜讗诐 砖诇 诪讘讜讬 讛讜讗 诪拽讜诐 讙讘讜讛 诪注讟 讜讛讜讛 讻驻转讞 诇诪讘讜讬 讜诪谞讬讞讬诐 砖诐 讘注讜讘讬 讛讗住拽讜驻讛 诇讞讬 诪讻讗谉 讜诇讞讬 诪讻讗谉. 讜驻讬专砖 专砖"讬 讝"诇 讚讛砖转讗 拽讗 住诇拽讗 讚注转讱 讚讘讗住拽讜驻转 诪讘讜讬 注住拽讬谞谉 讚讛讻砖讬专讜 讘诇讞讬, 讜讛讗 讚讗诪专 专讘 讬讛讜讚讛 讛讻讗 讘讗住拽讜驻转 诪讘讜讬 注住拽讬谞谉, 讚诪砖诪注 诇讻讗讜专讛 讚注讚 讛砖转讗 诇讗讜 讘讗住拽讜驻转 诪讘讜讬 讗讬讬专讬, 讛讻讬 拽讗诪专: 讛讻讗 讘讗住拽讜驻转 诪讘讜讬 讻讚拽讗诪专转 讗讘诇 诇讗 讘谞讬转专 讘诇讞讬 讗诇讗 砖讛讻砖讬专讜 讘拽讜专讛, 讜讻讗讬诇讜 讗诪专 讛讻讗 讘讗住拽讜驻转 诪讘讜讬 砖讛讻砖讬专讜 讘拽讜专讛 注住拽讬谞谉. 讜拽讗 诪转诪讛 讜讗祝 注诇 讙讘 讚诇讬转 诇讬讛 诇讞讬, 讻诇讜诪专: 砖讗讬谉 诇讞讬 讗讞专 讞讜抓 诇诇讞讬 讛注讜诪讚 讻谞讙讚 专讜讞讘 讛讗住拽讜驻讛, 砖讻谉 讚专讱 讛诇讞讬讬诐 诇讛注诪讬讚谉 讝拽讜驻讬谉 讻谞讙讚 注讜讘讬 讛讗住拽讜驻讛 讚讛讬讬谞讜 驻转讞 讛诪讘讜讬, 讜讗诐 讻谉 讗驻讬诇讜 驻转讞 驻转讜讞 讗诪讗讬 讻诇驻谞讬诐, 讜讛讗 讗诪专 专讘 讞诪讗 讘专 讙讜专讬讗 讗诪专 专讘 转讜讱 讛驻转讞 爪专讬讱 诇讞讬 讗讞专 诇讛转讬专讜, 讜住转诪讗 拽讗诪专 讗驻讬诇讜 驻转讞 驻转讜讞, 讚拽讗 住讘专 讗住讜专 诇讛砖转诪砖 讘讬谉 讛诇讞讬讬诐 砖讗讬谉 讛诇讞讬 诪转讬专 讗诇讗 诪讞讜讚讜 讛驻谞讬诪讬 讜诇驻谞讬诐. 讜讗讜拽诪讛 专讘 讬讛讜讚讛 讘诪拽讜专讛, 讜讻诪讗谉 讚讗诪专 诪讜转专 诇讛砖转诪砖 转讞转 讛拽讜专讛 讚讞讜讚讛 讛讞讬爪讜谉 讬讜专讚 讜住讜转诐, 讜拽专讜讬讜 讻诇驻讬 驻谞讬诐, 讜诇驻讬讻讱 驻转讞 驻转讜讞 讻诇驻谞讬诐, 讻诇讜诪专: 讻诇 诪讛 砖转讞转 讛拽讜专讛 讜诪诪谞讛 讜诇驻谞讬诐, 讗讘诇 驻转讞 谞注讜诇 讗驻讬诇讜 诪讛 砖转讞转 讛拽讜专讛 讻诇讞讜抓 讚讻诇 砖讛驻转讞 谞注讜诇 讘讟诇讛 诇讛 转讜专转 拽讜专讛, 讜讘砖讗讬谉 讘专讞讘讛 讗专讘注讛 诇讗 砖讬讬讱 讘讛 转讜专转 讙讜讚 讗讞讬转.
讜讛讗 讚诇讗 讗讜拽诪讛 讘讗住拽讜驻转 讘讬转, 诪砖讜诐 讚住转诐 讘讬转 驻转讞 砖诇讜 讬砖 诪砖拽讜祝 诪诇诪注诇讛 讜住转诪讜 专讞讘 讗专讘注讛 讜谞诪爪讗 讻讜诇讜 诪拽讜专讛, 讛诇讻讱 讗驻讬诇讜 驻转讞 谞注讜诇 讻诇驻谞讬诐 讚讞讜讚讜 讛讞讬爪讜谉 讬讜专讚 讜住讜转诐. 讜讗诐 转讗诪专 诇讜拽诪讛 讘拽讬专讜讬讜 讻诇驻讬 讞讜抓 讜讘砖讗讬谉 讘专讜讞讘 讛讗住拽讜驻讛 讗专讘注讛, 讜讛诇讻讱 驻转讞 谞注讜诇 讻诇讞讜抓 讚讘讟诇讛 诇讛 转讜专转 拽讜专讛, 砖讗讬谉 拽讜专讛 诪转专转 讗诇讗 诪拽讜诐 讞砖讜讘 砖讬砖 讘专讞讘讜 讗专讘注讛. 讬砖 诇讜诪专 诪砖讜诐 讚住转诐 讗住拽讜驻转 诪讘讜讬 谞诪讬 专讞讘讛 讗专讘注讛. 讜讻专讘 讗砖讬 谞诪讬 诇讗 讗讜拽诪讗 讚诇讗 谞讬讞讗 诇讬讛 诇讗讜拽诪讛 讘砖转讬 拽讬专讜讬讜转. 讝讛讜 驻讬专讜砖 砖诪讜注讛 讝讜 诇驻讬 砖讬讟转讜 砖诇 专砖"讬 讝"诇.
讜讬砖 诪专讘讜讜转讗 讝"诇 砖讛拽砖讜 诇驻讬专讜砖讜 讚讛讗 讗讜拽讬诪谞讗 (诇注讬诇 砖讘转 讞, 讘) 讗住拽讜驻讛 讚专讬砖讗 讘讗住拽讜驻转 诪拽讜诐 驻讟讜专 砖讗讬谉 讘专讞讘讛 讗专讘注讛, 讜讛诇讻讱 讟驻讬 讛讜讛 谞讬讞讗 诇讗讜拽讜诪讛 谞诪讬 讛讗讬 讗住拽讜驻讛 讚讗讞专讬诐 讘砖讗讬谉 讘讛 讗专讘注讛. 讜注讜讚 讚讻讬 讗诪专讬谞谉 讜讻讬 转讬诪讗 讘讚诇讬转 诇讬讛 讗专讘注讛 注诇 讗专讘注讛 讜讛讗诪专 专讘 讞谞谉 讻讜', 诇讬诪讗 诇讬讛 诇注讜诇诐 讘讚诇讬转 讘讛 讗专讘注讛 讜讘诪拽讜专讛 讜拽专讜讬讛 讻诇驻讬 讞讜抓. 讜诪住转讘专讗 诇讬 讚讛讗 诇讗 拽砖讛 讜诇讗 诪讬讚讬 讚讛讗 讜讚讗讬 住转诐 讗住拽讜驻讛 讘讚讗讬转 讘讛 讗专讘注讛, 讜讘驻专拽 讘转专讗 讚注讬专讜讘讬谉 (拽讗, 讘) 讘砖诪注转讗 讚砖注专讬 讙讬谞讛 拽专讬 诇讛 诇讗住拽讜驻讛 讻专诪诇讬转, 讗诇诪讗 住转诪讗 专讞讘讛 讗专讘注讛 讛讬讗, 讜诇注讬诇 谞诪讬 讛讻讬 诪砖诪注 诪讚讗拽砖讬谞谉 讛讗讬 讗住拽讜驻讛 讛讬讻讬 讚诪讬讗 讗讬 讗住拽讜驻转 专砖讜转 讛讬讞讬讚 讻讜' 讗讬 讗住拽讜驻转 专砖讜转 讛专讘讬诐 讗讬 讗住拽讜驻转 讻专诪诇讬转 讚讗诇诪讗 住转诪谉 讗专讘注讛 讛谉, 讜讚讗拽砖讬谞谉 谞诪讬 讜讻讬 转讬诪讗 讘讚诇讬转 讘讬讛 讗专讘注讛 讛讻讬 诪讜讻讞. 讜讛诇讻讱 专讘 讬讛讜讚讛 谞诪讬 谞讬讞讗 诇讬讛 诇讗讜拽讜诪讛 讛讻讬 讜讻讚诪砖诪注 诇讛讜 诪注讬拽专讗, 讚讗讬 讛讜讛 诪讜拽讬 诇讛 讘讚诇讬转 讘讛 讗专讘注讛 讛讜讛 诪砖诪注 讚讘讚讗讬转 诇讬讛 诇讗 讛讜讛 诪砖讻讞 诇讛讜 驻转专讬.
讜诪讬讛讜 诪讛 砖驻讬专砖 讛讜讗 讝"诇 讚驻转讞 驻转讜讞 讻诇驻谞讬诐 讚拽转谞讬 讚讜拽讗 诪讞讜讚讛 讛讞讬爪讜谉 砖诇 拽讜专讛 讜诇驻谞讬诐 拽讗诪专 诇讗 诪讞讜讜专, 讚讘讛讚讬讗 讙专住讬谞谉 讘讬专讜砖诇诪讬 (驻"讗, 讛"讗) 讻诇 讝诪谉 砖讛驻转讞 驻转讜讞 讻讜诇讛 讻诇驻谞讬诐. 讜诇讬砖谞讗 讜讚讗讬 讛讻讬谉 诪砖诪注, 讜讟注诪讗 讚讛讜讗讬诇 讜讛讜转专讛 诪拽爪转讛 讛讜转专讛 讻讜诇讛, 讚讛讗 讗讬讻讗 讛讬讻专讗 讟讜讘讗 讚诪讜驻专砖转 讛讬讗 讻讜诇讛 诪专砖讜转 讛专讘讬诐 讗讜 诪谉 讛讻专诪诇讬转 讛注讜讘专转 诇驻谞讬讛 讜诇讗 讗转讬 诇讗驻讜拽讬 诇讞讜抓.
            讜诪讜专讬 讛专讘 讝"诇 驻讬专砖: 讚诪注讬拽专讗 讛讜讛 诪砖诪注 诇谉 讚讗讬讬专讬 讘讬谉 讘讗住拽讜驻转 讘讬转 讘讬谉 讘讗住拽讜驻转 诪讘讜讬 讜讘砖讗讬谉 讘专讞讘讛 讚', 讜讗拽砖讬谞谉 讗讬 讗住拽讜驻转 诪讘讜讬 讛谞讬转专 讘诇讞讬 讗驻讬诇讜 驻转讞 驻转讜讞 讗诪讗讬 讻诇驻谞讬诐, 讜诇驻讬讻讱 拽讗诪专 专讘 讬讛讜讚讛 讛讻讗 讘讗住拽讜驻转 诪讘讜讬 注住拽讬谞谉 讜讘砖讛讻砖讬专讜 讘拽讜专讛 讜拽讬专讜讬讜 讻诇驻讬 驻谞讬诐. 讜讛讗 讚诇讗 讗讜拽诪讛 讘诪拽讜专讛 讻讜诇讛 讜讗驻讬诇讜 讛讻讬 驻转讞 谞注讜诇 讻诇讞讜抓 讛讜讗讬诇 讜讗讬谉 讘专讞讘讛 讗专讘注讛, 诪砖讜诐 讚驻转讞 谞注讜诇 讻诇讞讜抓 诪砖诪注 砖诪讜转专 诇讟诇讟诇 诪谉 讛讗住拽讜驻讛 砖转讞转 讛拽讬专讜讬 诇讞讜爪讛 诇讛 砖讗讬谞讜 诪拽讜专讛 诇驻讬 砖砖谞讬讛诐 讻专诪诇讬转 诪讚专讘谞谉 讜专砖讜转 讛讬讞讬讚 诪谉 讛转讜专讛, 讜讗讬 讘诪拽讜专讛 讻讜诇讛 讗讬 谞诪讬 讻砖讛拽讬专讜讬 讻诇驻讬 讞讜抓 诇讗 诪转讜拽诪讗 诇讬讛 诇专讘, 讚诪讗讬 讗诪专转 讘讝诪谉 砖讛驻转讞 谞注讜诇 讻诇讞讜抓 讜诪讜转专 诇讛砖转诪砖 注诐 讛专砖讜转 讛注讜讘专转 诇驻谞讬讛, 讛讗 诇讗 讗驻砖专, 讚讗讬 专砖讜转 讛专讘讬诐 注讜讘专转 诇驻谞讬讛, 讛讗 拽讗 诪驻讬拽 诪谉 讛讗住拽讜驻讛 砖讛讬讗 专砖讜转 讛讬讞讬讚 讚讗讜专讬讬转讗 讚讛讗 讗讬转 诇讛 砖转讬 诪讞讬爪讜转 讜讛讚诇转 砖讛讬讗 谞注讜诇讛 砖讛讬讗 诇讛 讻诪讞讬爪讛 砖诇讬砖讬转 讜拽讗 诪驻讬拽 诇专砖讜转 讛专讘讬诐, 讜讗讬 讻专诪诇讬转 注讜讘专转 诇驻谞讬讛 拽住讘专 专讘 讚讗祝 讛讜讗 讗住讜专 诇讛砖转诪砖 诪谉 讛讗住拽讜驻讛 砖讛讬讗 讻专诪诇讬转 讚专讘谞谉 诇讻专诪诇讬转 讙诪讜专讛, 讚讛讻讬 住讘讬专讗 诇讛讜 诇讗诪讜专讗讬 讘驻专拽 讛讚专 注诐 讛谞讻专讬 (注讬专讜讘讬谉 住讝, 讘) 讙讘讬 住诇注 砖讘讬诐 讙讘讜讛 注砖专讛 讜专讞讘 讗专讘注讛 砖讛讜讗 讬讜转专 诪讘讬转 住讗转讬诐, 讚讗诪专讬谞谉 讛转诐 讚讗住讜专 诇讟诇讟诇 诪诪谞讜 诇讬诐 讜诪谉 讛讬诐 诇转讜讻讛. 讜专讘 讗砖讬 讚讗讜拽诪讛 讘讗住拽讜驻转 讘讬转 砖讛讬讗 诪拽讜专讛 讻讜诇讛 讘砖转讬 拽讬专讜讬讜转 讜驻转讞 驻转讜讞 讻诇讞讜抓, 讘讝诪谉 砖讻专诪诇讬转 讙诪讜专讛 注讜讘专转 诇驻谞讬讛 讚拽住讘专 讚诪讜转专 诇讟诇讟诇 诪讻专诪诇讬转 讚专讘谞谉 诇讻专诪诇讬转 讙诪讜专讛, 讻讚讗讬转讗 讛转诐 讘驻专拽 讛讚专 (砖诐) 讘讛讛讬讗 讚住诇注 砖讘讬诐 砖讻转讘谞讜.
讜讗诐 转讗诪专 诇注谞讬谉 砖诪注转讬谉 讗诪讗讬 诇讗 讗讜拽诪讜讛 讘诪讘讜讬 讛谞讬转专 讘诇讞讬 讜讘驻转讜讞 诇专砖讜转 讛专讘讬诐 讚讛砖转讗 诪讜转专 诇讛砖转诪砖 讘讬谉 讛诇讞讬讬诐, 讜讚专讘 讞诪讗 讘专 讙讜专讬讗 讘驻转讜讞 诇讻专诪诇讬转 讚诪爪讗 诪讬谉 讗转 诪讬谞讜 讜谞讬注讜专, 讚讛讻讬 讗讜拽诪讛 专讘讗 讘驻专拽 拽诪讗 讚注讬专讜讘讬谉 (讟, 讗). 讬砖 诇讜诪专 诪砖讜诐 讚住讘讬专讗 诇讬讛 讚讗讬 讘驻转讜讞 诇专砖讜转 讛专讘讬诐  讗驻讬诇讜 驻转讞 谞注讜诇 讻诇驻谞讬诐 讚住转诪讗 拽讗诪专. 讜讻讘专 讻转讘转讬讛 砖诐 讘诪拽讜诪讛 讘驻专拽 拽诪讗 讚注讬专讜讘讬谉 讘住讬讬注转讗 讚砖诪讬讗.



讻讙讜谉 注诪讜讚 讘专砖讜转 讛讬讞讬讚 讙讘讜讛 注砖专讛 讜专讞讘 讗专讘注讛 讗住讜专 诇讻转祝 注诇讬讜 讙讝讬专讛 诪砖讜诐 转诇 讘专砖讜转 讛专讘讬诐. 诪住转讘专讗 诇讬, 讚讚讜拽讗 讘讞爪专 讛砖讜转驻讬谉 讜讛讜讗 砖诇讗 注讬专讘讜, 讜诪砖讜诐 讚讚诪讬讗 拽爪转 诇专砖讜转 讛专讘讬诐 砖讗住讜专 诇讛讻谞讬住 讜诇讛讜爪讬讗 诪诪谞讛 诇讘转讬诐 讜诪谉 讛讘转讬诐 诇转讜讻讛, 讗讘诇 讘专砖讜转 讛讬讞讬讚 砖诇 讗讚诐 讗讞讚 讗讬 谞诪讬 讘讞爪专 讛砖讜转驻讬谉 讜注讬专讘讜 诇讗. 讜讗讬谞讜 谞专讗讛 讻谉 诪讚讘专讬 专砖"讬 讝讻专讜谞讜 诇讘专讻讛 讘诪住讻转 注讬专讜讘讬谉 (驻讟, 讗). 讜讻讘专 讻转讘转讬讛 讘讗专讜讻讛 讘诪拽讜诪讛 讘注讬专讜讘讬谉 讘驻专拽 讻诇 讙讙讜转 (砖诐) 讘住讬讬注转讗 讚砖诪讬讗.





讛诪讗讬专讬

诪注转讛 爪专讬讱 诇讛注讬专讱 注诇 讘讬讗讜专 住讜讙讬讗 讝讜 讜讛讜讗 诪讛 砖讗诪专讜 讗住拽讜驻讛 诪砖诪砖转 砖转讬 专砖讜讬讜转 驻转讞 驻转讜讞 讻诇驻谞讬诐 驻转讞 谞注讜诇 讻诇讞讜抓 砖讛讬讗 讗诪讜专讛 讘讗住拽讜驻转 诪讘讜讬 讜注诇 讚注转 讛讗讜诪专 砖诪讜转专 诇讛砖转诪砖 转讞转 讛拽讜专讛 讜讘讬谉 讛诇讞讬讬诐 讗住讜专 砖讛拽讜专讛 诪砖讜诐 讛讬讻专 讜讘谞讬 专讛"专 讗讬谞诐 专讜讗讬诐 讗诇讗 驻谞讬 讛拽讜专讛 讛讞讬爪讜谞讬讬诐 讜讛诐 讛诐 讛诪讻砖讬专讬诐 讻讗诇讜 讬讜专讚讬诐 讜住讜转诪讬谉 讜讗注"驻 砖讙讚讜诇讬 讛驻讜住拽讬诐 驻住拽讜 砖讗祝 讘讬谉 讛诇讞讬讬诐 诪讜转专 住讜讙讬讗 讝讜 诪讜讻讞转 诇讗讬住讜专 讜讻诪讜 砖驻住拽谞讜讛 讘诪拽讜诪讛 诇讚注转 专讜讘 驻讜住拽讬诐 讜讛讬讛 讘注诇 讛转诇诪讜讚 住讘讜专 砖讛讜讗 讗讜诪专 讻谉 讘诪讘讜讬 砖讛讻砖专讜 讘诇讞讬 讜诪驻谞讬 讻谉 转诪讛 讛讬讗讱 讗讬住拽讜驻讛 讝讜 谞讬转专转 诇讛讬讜转讛 专讛"讬 讜讛专讬 住转诐 诇讞讬 诇驻谞讬诐 讛讬诪谞讛 讜讗讬谉 注诇讬讛 转拽专讛 讜讛专讬 讛讬讗 专讛"专 讘砖讗讬谉 讙讘讜讛讛 砖诇砖讛 讗讜 讻专诪诇讬转 讘讙讘讜讛讛 砖诇砖讛 讜讗诐 讘讗住拽讜驻转 诪拽讜诐 驻讟讜专 讛讗 诪"诪 住转诐 讗诪专讛 讜注讜讚 砖讘诪拽讜诐 驻讟讜专 讗讬谉 诪拽讜诐 诇驻转讞 驻转讜讞 讜谞注讜诇 讜讛专讬 讗住拽讜驻讛 讝讜 讘讘讬谉 讛驻转讞 砖诇 驻转讞讬 讛诪讘讜讬 砖讛诇讞讬 诇驻谞讬诐 诪讛谉 砖讗讬谞讜 专砖讗讬 诇讛砖转诪砖 砖诐 砖讛专讬 讗祝 讘讬谉 讛诇讞讬讬诐 讗住讜专 讜爪专讬讱 诇讞讬 讗讞专 讘讞讜讚讜 砖诇 驻转讞 讛讞讬爪讜谉 诇讻诇诇讜 讘驻谞讬诐 讜诇讛转讬专讜 讜诇讗 住讜祝 讚讘专 讘砖讘讬谉 讛驻转讞讬诐 专讞讘 讗专讘注讛 砖讛讜讗 诪拽讜诐 讞砖讜讘 砖诇讗 诇讘讟诇讜 讗爪诇 专砖讜转 讛驻谞讬诪讬 讗诇讗 讗祝 讘砖讗讬谉 专讞讘 讗专讘注讛 讜讻谉 讛诇讻讛 讜讗讞专 砖讻谉 诪讛 注谞讬谉 诇讛讬讜转讛 讻诇驻谞讬诐 讗祝 讘驻转讞 驻转讜讞 注讚 砖讛注诪讬讚讜 讚讘专讬诐 讗诇讜 讘砖谞讬 讚专讻讬诐 讗讞转 讘讗住拽讜驻转 诪讘讜讬 砖讛讻砖专讜 讘拽讜专讛 砖诪讜转专 诇讛砖转诪砖 转讞转讬讛 讜讞讜讚讛 砖诇 拽讜专讛 讛驻谞讬诪讬 讻谞讙讚 讞讜讚讛 砖诇 讗住拽讜驻讛 讛驻谞讬诪讬 讙"讻 讗诇讗 砖讛拽讜专讛 讗讬谉 专讞讘讛 讗诇讗 讟驻讞 讜讛讗住拽讜驻讛 专讞讘讛 讗专讘注讛 讜谞诪爪讗 诪拽爪转 讛讗住拽讜驻讛 讞讜抓 诪谉 讛拽讜专讛 讜讛讜讗 砖讗诪专讜 讞爪讬讜 诪拽讜专讛 讜讞爪讬讜 讗讬谞讜 诪拽讜专讛 讜拽讬专讜讬讜 讻诇驻讬 驻谞讬诐 讜诇讗讜 讚讜拽讗 讞爪讬讜 讜讻诇 砖讗讬谉 讘诪讘讜讬 讝讛 驻转讞 讗讜 砖讬砖 砖诐 讜讗讬谞讜 谞注讜诇 讛讜讗讬诇 讜诪拽爪转 讛讗住拽讜驻讛 谞讻砖专转 诪爪讚 转砖诪讬砖 砖转讞转 讛拽讜专讛 讛讜讻砖专讛 讻讜诇讛 讜讻砖讛驻转讞 谞注讜诇 讗注"驻 砖谞讬拽讘 讞讜专 讘讚诇转讜 诇讛砖转诪砖 讘讗住拽讜驻讛 讚专讱 讘讜 诪"诪 谞讞诇拽讛 讛讗住拽讜驻讛 讜谞注砖讬转 讻诇 砖讞讜抓 诇拽讜专讛 诪诪谞讛 讻诇讞讜抓 讜诇讗 讚拽讚拽 诇讜诪专 驻转讞 谞注讜诇 诪拽爪转讛 讻诇驻谞讬诐 讜诪拽爪转讛 讻诇讞讜抓 砖诪讛 砖讛讜转专 讘讛 诇讗 讛讜转专 诪爪讚 注爪诪讛 讗诇讗 诪爪讚 讛讬转专 转砖诪讬砖 砖转讞转 讛拽讜专讛 讛讗 讻诇 砖诪爪讚 注爪诪讛 讻诇讞讜抓 讜讻谉 讛诇讻讛:



讜讬砖 诪驻专砖讬诐 驻转讞 谞注讜诇 讻诇讞讜抓 讗祝 诪讛 砖转讞转 讛拽讜专讛 砖诪讻讬讜谉 砖谞住转诐 讘讟诇讛 转讜专转 拽讜专讛 讜讻谉 驻讬专砖讜 驻转讞 驻转讜讞 讻诇驻谞讬诐 注诇 诪讛 砖转讞转 讛拽讜专讛 讜诪"诪 讘讬专讜砖诇诪讬 讗诪专讜讛 讘讛讚讬讗 讻砖讬讟转谞讜 驻转讞 驻转讜讞 讻诇讛 讻诇驻谞讬诐 讜讗讞"讻 专爪讜 诇驻专砖讛 讘讗讬住拽讜驻转 讘讬转 砖讗讬谉 注诇讬讛 转拽专讛 讗诇讗 砖拽讬专讛 注诇讬讜 诇讛讻砖讬专 讜讗诇讜 拽讬专讛 讘诪砖拽讜祝 专讞讘 讗专讘注讛 讛讬讛 专讛"讬 讗祝 讘驻转讞 谞注讜诇 诪爪讚 砖讻诇 专讜讞讘 讗专讘注讛 驻讬 转拽专讛 讬讜专讚 讜住讜转诐 讜讗讬谉 讬专讬讚转 住转讬诪转讛 诪转讘讟诇转 诇谞注讬诇转 讚诇转 讻拽讜专转 诪讘讜讬 讜拽讜专讛 砖诇 讟驻讞 诪讬讛讗 讗讬谞讜 诪讜注讬诇 讻诇讜诐 讘讘讬转 讗诇讗 砖拽讬专讛 讘砖谞讬 拽讬专讜讬讬诐 拽爪专讬诐 砖讗讬谉 讘讗讞讚 诪讛诐 讗专讘注讛 讜诇讗 住讜祝 讚讘专 讗祝 讘讬谉 砖谞讬讛诐 讜住诪讻诐 讘驻讞讜转 诪讙' 砖讻砖谞爪讟专驻讜 诪转讜专转 诇讘讜讚 讬砖 讘讛 专讞讘 讗专讘注讛 讜谞诪爪讗 讛讻诇 诪拽讜专讛 讜讻砖讛驻转讞 谞注讜诇 讛讜讗 讞讜爪抓 讘讬谉 砖谞讬 讛拽专讜讬讬谉 讜讗讬谉 讘讞讬爪讜谉 诪拽讜诐 讞砖讜讘 讜诪注转讛 驻转讞 驻转讜讞 讛讻诇 讻诇驻谞讬诐 讗注"驻 砖爪讬专讬 讛讚诇转讜转 讘讗诪爪注 驻转讞 谞注讜诇 讻诇 砖讘讞讜抓 讻诇讞讜抓 讜讻谉 讛诇讻讛 讜谞诪爪讗 砖讗住拽讜驻讛 砖讞讜讚讛 讛讞讬爪讜谉 讻谞讙讚 讞讜讚讛 砖诇 拽讜专讛 讛讞讬爪讜谉 讗驻讬诇讜 驻转讞 谞注讜诇 讻诇讛 讻诇驻谞讬诐 讜讗诇 转讟注讛 讘讚诇转讜转 讗诇讜 砖讛讝讻专谞讜 讘诪讘讜讬 砖谞讗诪专 砖讬讛讗 讛讻砖专讜 讘讚诇转讜转 砖讗诇讜 讻谉 讗祝 讘驻转讞 驻转讜讞 讻诇 砖讞讜抓 诇驻转讞 讻诇讞讜抓 讗诇讗 讚诇转讜转 讗诇讜 讛诐 砖谞诪诇讻讜 讗讞专 讛讻砖专讜 诇注讬诇讜讬 砖诪讬专讛:



诪诪讛 砖讻转讘谞讜 诇诪讚转 讘讘转讬诐 砖诇谞讜 讛驻转讜讞讜转 诇专讛"专 讗讞专 砖讗住拽讜驻转诐 讘爪讚 讝讛 转拽专讛 诪讜转专 诇谞注讜诇 讘诪谞注讜诇 讜讘诪驻转讞 讜诇讬讟讜诇 诪砖诐 讗转 讛诪驻转讞 讜诇讛讻谞讬住讜 讚专讱 讞讜专 砖讘驻转讞 诇驻谞讬诐 讜诇讛讜爪讬讗讜 讻砖讬专爪讛 诇驻转讜讞 讘诇讗 砖讜诐 驻拽驻讜拽 讜讛讜讗 专讘讜 转讞转 讛诪砖拽讜祝 讜诪讻讗谉 诪爪专讬讻讬诐 专讘讬诐 诇讛注诪讬讚 专讙诇讬讜 注诇 讛讗住拽讜驻讛 讘砖注转 谞注讬诇转讜 讜驻转讬讞转讜 讜讗讬谉 爪讜专讱 砖讛专讬 注讜诪讚 讗讚诐 讘专讛"专 讜诪讟诇讟诇 讘专讛"讬 讜讘诇讘讚 砖诇讗 讬讜爪讬讗 讻诪讜 砖讬转讘讗专 讛讗 诪"诪 讻诇 砖讗讬谉 注诇讬讜 转拽专讛 讗住讜专 砖讻诇 砖讘讬谉 讛驻转讞 爪专讬讱 诇讞讬 诇讻诇诇讜 诇讚讬谉 驻谞讬诐 讜诪"诪 讬砖 诪讬 砖讗讜诪专 砖诇讗 讗诪专讜 讘讬谉 讛驻转讞 爪专讬讱 诇讞讬 讗诇讗 讘驻转讜讞 诇讻专诪诇讬转 砖讛讗住拽讜驻讛 诪讬谞讛 砖讗讬谞讛 专讛"讬 讙诪讜专讛 讜诪爪讗 诪讬谉 讗转 诪讬谞讜 讜谞注讜专 讜注讜讚 砖讬讘讗讜 诇讝诇讝诇 讘讜 讗讘诇 驻转讜讞 诇专讛"专 讚讬谞讛 讻专讛"讬 讜讛诐 爪专讬讻讬诐 诇驻专砖 住讜讙讬讗 讝讜 讘驻转讜讞 诇讻专诪诇讬转 讜讗注"驻 砖讛讬讜 讬讻讜诇讬诐 诇转专抓 砖讝讜 砖诇 讗讞专讬诐 讘驻转讜讞 诇专讛"专 讜讝讜 砖诇 专诪讬 讘专 讞诪讗 讘驻转讜讞 诇讻专诪诇讬转 讗驻砖专 诪驻谞讬 砖讗讞专讬诐 住转诐 讗诪专讜讛 专"诇 讗祝 讘驻转讜讞 诇讻专诪诇讬转 讜注讜讚 诪诪讛 砖讗诪专讜 驻转讞 谞注讜诇 讻诇讞讜抓 讜讘驻转讜讞 诇专讛"专 讗祝 讘谞注讜诇 讻诇驻谞讬诐 讜讬砖 驻讜住拽讬诐 砖讗祝 讘驻转讜讞 诇专讛"专 讻谉 讜讗注"驻 砖讘注讬专讜讘讬谉 讗诪专讜讛 讻讚注转 专讗砖讜谉 专讘讗 讛讜讗 砖转专爪讛 讻谉 讜讻诇诇 讗诪专讜 讗砖讬谞讜讬讗 诇讗 住诪讻讬谞谉 讗诇讗 砖讙讚讜诇讬 讛驻讜住拽讬诐 讻转讘讜讛 砖诐 讜讬砖 诪驻专砖讬诐 诇讚注转 专诪讬 讘专 讞诪讗 砖讗诪专 讘讬谉 讛驻转讞 爪专讬讱 诇讞讬 讗讞专 讘驻转讜讞讛 诇讻专诪诇讬转 讗诇讗 砖讘驻转讜讞讛 诇专讛"专 讚谞讬谉 讗讜转讛 讻讻专诪诇讬转 讜讬砖 讗讜住专讬谉 讘驻转讜讞讛 诇讻专诪诇讬转 讘诪拽讜专讬转 讜讗讬谉 讛讚讘专讬诐 谞专讗讬谉 讻诇诇 讜讻谉 谞讗诪专讜 讘住讜讙讬讗 讝讜 讛专讘讛 驻讬专讜砖讬诐 讜讗谞讜 讻转讘谞讜 诪讛 砖谞专讗讛 诇谞讜 诇讛讻专讬注 诪转讜讻诐 诇注谞讬谉 驻讬专讜砖 讜诇注谞讬谉 驻住拽:



诇诪讚转 诪"诪 砖讗住拽讜驻讛 诪拽讜诐 驻讟讜专 讻诇 砖讙讘讜讛讛 砖诇砖讛 讜讗讬谉 专讞讘讛 讗专讘注讛 注诇 讻诇 驻谞讬诐 诪讜转专转 讜讘讟诇讛 讛讬讗 讗爪诇 讻诇 讛专砖讜讬讜转 讗诇讗 砖诇讙讚讜诇讬 讛讚讜专 专讗讬转讬 砖诇讗 诇讘讟诇讛 讗爪诇 专讛"专 讛讜讗讬诇 讜讬砖 诇讛 砖诇砖 诪讞讬爪讜转 讜讛诐 讻讜诇诇讬诐 讘讚讬谉 讝讛 砖讻诇 砖讗讬谞讛 讙讘讜讛讛 砖诇砖讛 讜诇讗 专讞讘讛 讗专讘注讛 讜讘诪讘讜讬 砖讛讻砖专讜 讘诇讞讬 讗讜 拽讜专讛 讗诐 驻转讜讞讛 诇专讛"专 讻诇驻谞讬诐 讜讗诐 诇讻专诪诇讬转 爪专讬讻讛 诇讞讬 讻诪讜 砖转专爪讛 专讘讗 讘注讬专讜讘讬谉 讜讗诐 专讞讘讛 讗专讘注讛 讗祝 讘驻转讜讞讛 诇专讛"专 爪专讬讻讛 诇讞讬 讜诇讚注转 讙讚讜诇讬 讛驻讜住拽讬诐 讗祝 讘专讞讘讛 讗专讘注讛 讻诇 砖驻转讜讞讛 诇专讛"专 讗讬谞讜 爪专讬讱 讻诇讜诐 讻诪讜 砖讬转讘讗专 砖诐:



讝讛 砖讗诪专讜 讘住讜讙讬讗 讝讜 讗住拽讜驻讛 讙讘讜讛讛 注砖专讛 讜专讞讘讛 讗专讘注讛 讛专讬 讝讜 专砖讜转 诇注爪诪讛 诇讗 讗住拽讜驻讛 讚讜拽讗 砖讗讬谉 讚专讱 讗住拽讜驻讛 讘讻讱 讗诇讗 诪注讬谉 讗住拽讜驻讛 讜讛讜讗 砖住诪讜讻讛 诇专讛"讬 讗讜 砖讛讬讗 讘转讜讱 专讛"讬 讜讛讜讗 砖讗诪专讜 讻诇 砖讗转讛 诪讜爪讗 砖转讬 专砖讜讬讜转 讞诇讜拽讬诐 讝讛 讘驻谞讬 注爪诪讜 讜讝讛 讘驻谞讬 注爪诪讜 讜讛谉 讘专砖讜转 讗讞转 讻讙讜谉 注诪讜讚 讘专讛"讬 讙讘讜讛 注砖专讛 讜专讞讘 讗专讘注讛 砖讛讜讗 专砖讜转 讘驻谞讬 注爪诪讜 讗住讜专 诇讻转祝 注诇讬讜 讙讝讬专讛 诪砖讜诐 转诇 讘专讛"专 讜诪"诪 诪讟诇讟诇讬谉 讻讙讜谉 转讬讘讛 讜讻讬讜爪讗 讘讛 讗讬谞谉 讘讚讬谉 讝讛 讛讜讗讬诇 讜讗讬谉 专讙讬诇讬诐 讘专讛"专 讜讻诪讜 砖讛转讘讗专 讘注讬专讜讘讬谉 驻专拽 讙讙讜转 讜砖诪讗 转讗诪专 讜讛讬讗讱 驻砖讟 讛诪谞讛讙 诇讟诇讟诇 讘讻诇 注诪讜讚 砖讘讘讬转 转讚注 砖转诪讬讛讗 讝讜 讛讬转讛 转诇讜讬讛 讜注讜诪讚转 注讚 砖诪讙讚讜诇讬 谞专讘讜谞讗讛 转专爪讜讛 砖诇讗 谞讗诪专讛 讗诇讗 讘注诪讜讚 砖讘讞爪专 砖讛专讘讛 讘转讬诐 驻转讜讞讬诐 诇转讜讻讜 讜诇讗 注讬专讘讜 讜讻讘专 讬讚注转 讘讝讜 砖讻诇讬诐 砖砖讘转讜 讘讘讬转 讗住讜专 诇讛讜爪讬讗谉 诇讞爪专 讜讻诇讬诐 砖砖讘转讜 讘讞爪专 诪讜转专 诇讟诇讟诇谉 讘讻诇 讛讞爪专 讗注"驻 砖诇讗 注讬专讘讜 讜讗诪专 注讻砖讬讜 讘讻诇讬诐 砖砖讘转讜 讘讞爪专 讗住讜专 诇讟诇讟诇诐 讘注诪讜讚 砖讘讞爪专 讛讞讜诇拽 专砖讜转 诇注爪诪讜 讙讝讬专讛 诪砖讜诐 转诇 讘专讛"专 砖讟讜注讬诐 讜诪讚诪讬诐 专讛"专 诇讞爪专 讗讞专 砖讗讬谉 诪讟诇讟诇讬谉 诪谉 讛讘讬转 诇转讜讻讜 讜驻讬专砖讜 砖转讬 专砖讜讬讜转 砖讛诐 讗讞转 讻诇讜诪专 砖转讬 专砖讜讬讜转 讻砖诇讗 注讬专讘讜 砖讛诐 讗讞转 讻砖讬注专讘讜 讜讬驻讛 驻讬专砖讜讛 讛讗 讘专讛"讬 注爪诪讜 诇讗 讜讘诪住讻转 注讬专讜讘讬谉 驻专拽 讙讙讜转 讬转专讞讘讜 讘讛 讛讚讘专讬诐 讘注"讛:



诪讛 砖谞转讙诇讙诇 讘讬讚讬谞讜 砖诪讜转专 诇讛砖转诪砖 转讞转 讛拽讜专讛 讙讚讜诇讬 讛诪驻专砖讬诐 讻转讘讜讛 讗祝 讘驻转讜讞 诇讻专诪诇讬转 讜讻诇 砖讻谉 讘驻转讜讞 诇专讛"专 讜讙讚讜诇讬 讛诪讞讘专讬诐 讻转讘讜 讘讛 讚讜拽讗 讘驻转讜讞 诇专讛"专 讛讗 驻转讜讞讜转 诇讻专诪诇讬转 讗住讜专 砖诪爪讗 诪讬谉 讗转 诪讬谞讜 讜谞讬注讜专 讜讻谉 诪讛 砖讻转讘谞讜 砖讘讬谉 讛诇讞讬讬诐 讗住讜专 诇讚注转 拽爪转 讜砖诇讚注转 讙讚讜诇讬 讛驻讜住拽讬诐 讗祝 讘讬谉 讛诇讞讬讬诐 诪讜转专 讬砖 讗讜诪专讬诐 讚讜拽讗 讘砖讗讬谉 讘讜 讗专讘注讛 讗讘诇 讬砖 讘讜 讗专讘注讛 诇讗 讜讬砖 讗讜诪专讬诐 讗祝 讘砖讬砖 讘讜 讗专讘注讛 讜讘诪住讻转 注讬专讜讘讬谉 讬转专讞讘讜 讛讚讘专讬诐 讘注谞讬讬谞讬诐 讗诇讜 讘注"讛:



讛诪砖谞讛 讛砖谞讬讛 诇讗 讬砖讘 讗讚诐 诇驻谞讬 讛住驻专 住诪讜讱 诇诪谞讞讛 注讚 砖讬转驻诇诇 讜诇讗 讬讻谞住 诇诪专讞抓 讜诇讗 诇讘讜专住拽讬 讜诇讗 诇讗讻讜诇 讜诇讗 诇讚讬谉 讜讗诐 讛转讞讬诇讜 讗讬谉 诪驻住讬拽讬谉 诪驻住讬拽讬谉 诇拽专讬转 砖诪注 讜讗讬谉 诪驻住讬拽讬谉 诇转驻诇讛 讗诪专 讛专"诐 驻讬' 住驻专 讬讚讜注 讜讘讜专住拽讬 讛诪拽讜诐 砖诪注讘讚讬谉 讘讜 讛注讜专讜转 讜讝讗转 讛诪谞讞讛 讛谞讝讻专转 讘讻讗谉 专"诇 讗驻讬' 诪谞讞讛 讙讚讜诇讛 讻诇 砖讻谉 诪谞讞讛 拽讟谞讛 砖注讜谞转讛 拽爪专讛 讻诪讜 砖讘讬讗专谞讜 讘诪住讻转 讘专讻讜转 讜讛讟注诐 讘诪谞讬注转 讛转住驻讜专转 拽专讜讘 诇砖注转 讛转驻诇讛 砖诪讗 讬砖讘专 讛讝讜讙 讗讜 讙讝专讛 砖诪讗 讬讗专注 讚讘专 讘讻诇讬 诪讻诇讬 讛转住驻讜专转 讗讞专 砖讛转讞讬诇 诇讛住转驻专 讜讬爪讟专讱 诇转拽谉 讛讻诇讬 讜讘讬谉 讻讱 转注讘讜专 注讜谞转 讛转驻诇讛 讜讛讟注诐 讘诪谞讬注转 讛讻谞住转 讛诪专讞抓 讙讝专讛 砖诪讗 讬转注诇祝 讜讛讟注诐 讘诪谞讬注转 讛讻谞住转 讘讬转 讛注讘讜讚 讗驻讬' 诇专讗讜转 讛注讜专讜转 讘诇讘讚 讙讝专讛 砖诪讗 讬专讗讛 讘讛诐 砖讜诐 驻住讚讗 讜讬砖诇讞 讬讚讜 诇讛谞讬注诐 讜讬诪砖讱 讘诪诇讗讻转讜 讜转注讘讜专 砖注转 讛转驻诇讛 讜讛讟注诐 讘诪谞讬注转 讛讗讻讬诇讛 讜讗驻讬' 讚讘专 诪讜注讟 诇驻讬 砖讛诐 讛讬讜 砖讜转讬诐 讘转讜讱 讛讗讻讬诇讛 讜诪谞注讜 讛讻诇 讙讝专讛 砖诪讗 讬诪砖讱 讘讗讻讬诇讛 讜讘砖转讬讛 讜转注讘讜专 注讜谞转 讛转驻诇讛 讜讻诪讜 讻谉 讗讬谉 讚谞讬谉 住诪讜讱 诇砖注转 讛转驻诇讛 讜讗驻讬' 谞讙诪专 讛讚讬谉 讜砖诪注讜 讟注谞讜转 讘注诇讬 讛讚讬谉 讜谞砖讗讜 讜谞转谞讜 讛讚讬讬谞讬谉 讘讚讘专 讜诇讗 谞砖讗专 讗诇讗 讙诪专 讚讬谉 讘诇讘讚 讗讬谉 专讗讜讬 诇讚讬讬谉 诇驻住讜拽 讛讚讬谉 住诪讜讱 诇砖注转 讛转驻诇讛 讙讝专讛 砖诪讗 讬专讗讛 诇讚讬讬谉 讚讘专 讞讚砖 讘讚讬谉 讜讬爪讟专讱 诇讛转讞讬诇 讘讚讬谉 诪转讞诇转讜 讜讬砖讗诇 讟注谞讜转 诪讘注诇讬 讛讚讬谉 砖谞讬转 讜讬诪砖讱 讛讚讘专 讜转注讘讜专 讛砖注讛 讗讘诇 讗诐 讛转讞讬诇讜 讘讚讬谉 讗讬谉 诪驻住讬拽讬谉 讘讜 注讚 砖讬讙诪专 讜诪讛 砖讗诪专 诪驻住讬拽讬谉 诇拽专讬转 砖诪注 讜讗讬谉 诪驻住讬拽讬' 诇转驻诇讛 讗讬谞讜 专讜爪讛 讘讝讛 砖讛讚讬讬谉 诪驻住讬拽 诇拽专讬转 砖诪注 讜讗讬谞讜 诪驻住讬拽 诇转驻诇讛 讗讘诇 驻讬' 讛注谞讬谉 讻讬 讻砖讘谞讬 讗讚诐 拽讜专讬谉 讘转讜专讛 讜讛讙讬注 讝诪谉 拽专讬转 砖诪注 诪驻住讬拽讬谉 讜拽讜专讬谉 拽专讬转 砖诪注 讜讗诐 讛讙讬注讛 砖注转 讛转驻诇讛 讗讬谉 诪驻住讬拽讬谉 讗讘诇 讘讚讬谉 讗诐 讛转讞讬诇讜 讗讬谉 诪驻住讬拽讬谉 讘砖讜诐 驻谞讬诐 讜讻谉 讗诐 讛转讞讬诇 讘转住驻讜专转 讗讜 讘讗讻讬诇讛 讗讜 讘诪专讞抓 讗讜 讛讻谞住转 讛讘讜专住拽讬 诇讗 讬驻住讬拽 讻诇诇 讜讙讚专 讝诪谉 讛转讞诇转 讛转住驻讜专转 诪砖讬砖讬诐 讛讘讙讚 讛讬讚讜注 讗爪诇 讛住驻专讬诐 注诇 讻转驻讬讜 讜讬讻讬谉 注爪诪讜 诇转住驻讜专转 讜谞拽专讗 讘诇砖讜谉 讞讻诪讬诐 诪注驻讜专转 讜讛转讞诇转 讛诪专讞抓 诪砖讬驻砖讜讟 讘讙讚讜 讛住诪讜讱 诇讘砖专讜 讜讛转讞诇转 讛讘讜专住拽讬 诪砖讬讞讙讜专 讞讙讜专讜 讜讬转讞讬诇 诇讛讙讬注 讘注讜专讜转 讜讝诪谉 讛转讞诇转 讛讚讬谉 诪砖讬住讚专讜 住讚专 讬砖讬讘转诐 讜讬砖讘讜 诇讚讬谉 讜讗诐 住讚专讜 讬砖讬讘转诐 诪转讞诇转 讛讬讜诐 讜谞诪砖讻讜 讘讚讬谉 诪砖讬转讞讬诇讜 讘注诇讬 讛讚讬谉 诇讟注讜谉 讟注谞讜转讬讛诐 讜讝讗转 讚讘专讛 讘讞住讬讚讬诐 讙讚讜诇讬诐 诇讜诪讚讬 讛转讜专讛 转诪讬讚 讻专' 砖诪注讜谉 讘谉 讬讞讗讬 讜讞讘专讬讜 讜讻诇 讞讻诪讬 讛转诇诪讜讚 讗诪专讜 诪驻住讬拽讬谉 讘讬谉 诇拽专讬转 砖诪注 讘讬谉 诇转驻诇讛 讻诇 砖讻谉 讝讜诇转诐 讜诪驻谞讬 诪讛 讘讗讛 讝讗转 讛诪砖谞讛 讘讻讗谉 讜讗讬谉 讘讛 诪注谞讬谉 砖讘转 讻诇讜诐 讝讛 讛讬讛 诇砖谞讬 讟注诪讬诐 讛讗讞讚 砖讛讬讗 诪讻诇诇 砖诪谞讛 注砖专 讚讘专 砖讙讝专讜 讘讜 讘讬讜诐 讻讗砖专 谞讘讗专 诇驻谞讬诐 讜讛砖谞讬 砖讛讬讗 讚讜诪讛 诇诪砖谞转 诇讗 讬爪讗 讛讞讬讬讟 讘诪讞讟讜 砖讛讜讗 诪注谞讬谉 讛砖讘转 讜诇驻讬 砖讛讬讛 爪专讬讱 诇讜诪专 诇讗 讬爪讗 讛讞讬讬讟 讘诪讞讟讜 讗诪专 讻诇 讛讚讜诪讬谉 诇讜 诪谉 讛讙讝专讜转 讜讛讟注诐 砖讛拽讚讬诐 讝讗转 讛诪砖谞讛 注诇 诇讗 讬爪讗 讛讞讬讬讟 讘诪讞讟讜 讛讜讗 讘住驻拽 讜讗讜诇讬 注诇 讝讛 讛住讚专 讛讬讜 讛讙讝专讜转 讘讗讜转讜 讛讬讜诐:



讗诪专 讛诪讗讬专讬 讛诪砖谞讛 讛砖谞讬讛 讜讗讬谞讛 诪讻诇诇 讻讜谞转 讛驻专拽 砖讛专讬 诇讗 讘注专讘 砖讘转 诇讘讚 讛讬讗 砖谞讜讬讛 讗诇讗 讗祝 讘讞讜诇 讗诇讗 砖谞转讙诇讙诇讛 讻讗谉 注诇 讬讚讬 诪讛 砖专爪讛 诇讘讗专 讛讚讘专讬诐 砖谞讗住专讛 注砖讬讬转谉 讘注专讘 砖讘转 砖诪讗 讬诪砖讱 讘注砖讬讬转谉 诇砖讘转 讜讛转讞讬诇 诇讜诪专 砖讗祝 讘讞讜诇 诇讗 讬砖讘 诇驻谞讬 讛住驻专 诇讛住转驻专 住诪讜讱 诇诪谞讞讛 注讚 砖讬转驻诇诇 转驻诇转 讛诪谞讞讛 讜驻讬专砖讜 讘讙诪' 讗祝 住诪讜讱 诇诪谞讞讛 讙讚讜诇讛 砖转讞诇转 讝诪谞讛 诪讞爪讬 砖讘注 讜诇诪注诇讛 讜讻谉 驻讬专砖讜 砖诇讗 住讜祝 讚讘专 讘转住驻讜专转 讘谉 讗诇注砖讛 讜讻讬讜爪讗 讘讜 砖讛讬讛 诪住转驻专 讘讚专讱 砖讻诇 讛砖注专讜转 专讗砖讜 砖诇 讝讛 讻谞讙讚 注讬拽专讜 砖诇 讝讛 讜讻讬讜爪讗 讘讝讛 砖讬砖 讻讗谉 讛诪砖讱 讙讚讜诇 讗诇讗 讗祝 讘转住驻讜专转 砖诇谞讜 砖诪讗 讬砖讘专 讛讝讜讙 讜讛讜讗 爪专讬讱 诇讞讝专 讗讞专 讝讜讙 讗讞专 讜诇讗 讬专讙讬砖 诇讝讜讝 诪砖诐 注讚 砖砖注转 诪谞讞讛 注讜讘专转 讜讻谉 诇讗 讬讻谞住 诇诪专讞抓 讜诇讗 住讜祝 讚讘专 诇讻诇 注谞讬谞讬 诪专讞抓 讗诇讗 讗祝 诇讛讝讬注 讘注诇诪讗 砖诪讗 讬转注诇祝 讜转诪爪讗 诇讜 砖注转讜 诇讻讱 讜诇讗 诇讘讜专住拽讬 讜诇讗 住讜祝 讚讘专 诇转拽谉 讛注讜专讜转 讗诇讗 讗祝 诇注讬讬谉 讘诪拽讜诐 讞驻讬专讛 砖诪转注讘讚讬谉 砖诐 讗诐 谞砖转讛讜 讻爪讜专讱 讗诐 诇讗讜 砖诪讗 谞砖转讛讜 讬讜转专 诪讚讗讬 讜讬讛讗 谞讞驻讝 讘住诇讜拽谉 讜转注讘讜专 砖注转讜 讜讻谉 诇讗 诇讗讻讜诇 讗驻讬' 住注讜讚讛 拽讟谞讛 砖诪讗 讬诪砖讱 诇讙讚讜诇讛 讛讬诪谞讛 讜诇讗 诇讚讬谉 讗驻讬诇讜 诇讙诪专 讚讬谉 砖谞讻转讘 讜谞讞转诐 讛讻诇 讜讗讬谞讜 爪专讬讱 讗诇讗 讗讬砖 驻诇讜谞讬 讗转讛 讞讬讬讘 讜讻讜' 砖诪讗 转专讗讛 诇讚讬讬谉 讟注谞讛 诪讞讜讚砖转 诪注讻砖讜 讜讬住转讜专 讗转 讚讬谞讜 讜讻谉 讘砖讗专 讛讚讘专讬诐 讻讬讜爪讗 讘讗诇讜 砖诪讻讬讜谉 砖讛转讞讬诇讛 砖注转 诪谞讞讛 讗驻讬' 讙讚讜诇讛 讗讬谉 专讗讜讬 诇讜 诇讛讻谞讬住 注爪诪讜 讘砖讜诐 诪诇讗讻讛 注讚 砖讬转驻诇诇 讜诪"诪 讗诐 讛转讞讬诇讜 讗讬谉 诪驻住讬拽讬谉 讗驻讬诇讜 讛讙讬注 讝诪谉 讛拽讟谞讛 讜讗驻讬诇讜 讛转讞讬诇讜 讘驻砖讬注讛 讻讙讜谉 诇转住驻讜专转 讘谉 讗诇注砖讛 讜诇住注讜讚讛 讙讚讜诇讛 讜诇转讞诇转 讚讬谉 讜讻讬讜爪讗 讘讗诇讜 讜讻砖讛转讞讬诇 诪砖讛讙讬注 讝诪谉 讛讞讬讜讘 讗驻讬' 讝诪谉 讛拽讟谞讛 驻讬专砖讜讛 讘讙诪' 讚讜拽讗 讛讜讗讬诇 讜讬砖 砖讛讜转 讘讬讜诐 讛讗 诪"诪 讗诐 讗讬谉 砖讛讜转 讘讬讜诐 讬驻住讬拽 讻诪讜 砖讗诪专讜 讻讬讜谉 砖讛讙讬注 讝诪谉 转驻诇讛 讗住讜专 诇讟注讜诐 讻诇讜诐 注讚 砖讬转驻诇诇 讜砖诪讗 转讗诪专 讘讝讜 砖注诇 讛转讞诇转 讗讻讬诇讛 讗诪专讛 讜诇讗 砖讗诐 讛转讞讬诇 讬驻住讬拽 讗"讻 讛讬讛 诇讜 诇讜诪专 住诪讜讱 诇诪谞讞讛 讜讻谉 诇讗 讛讬讛 诇讜 诇讛专讘讬抓 注诇讬讛 砖诐 讗讬住讜专 讜注讜讚 砖讗住专 讗祝 讟注讬诪讛 诪讜注讟转 讻讙讜谉 驻讬专讜转 讜讻讬讜爪讗 讘讛谉 讜讗诇诪诇讗 砖讗诐 讛转讞讬诇 诪驻住讬拽 诇讗 讛讬讛 讗讜住专 讛讟注讬诪讛 讜讗注"驻 砖谞讚讞讬转 砖诪讜注讛 讝讜 讘诪住讻转 讘专讻讜转 诪"诪 诇讗 谞讚讞讬转 讗诇讗 讘诪讛 砖谞专讗讛 诪诪谞讛 砖诪驻住讬拽 讗注"驻 砖讬砖 砖讛讜转 讘讬讜诐 讗讜 砖诇讗 谞讚讞讬转 讗诇讗 诇注谞讬谉 讗讬住讜专 讟注讬诪讛 讛讗 诇注谞讬谉 拽讘讬注讜转 住注讜讚讛 讗驻讬诇讜 拽讟谞讛 诇讗 讻诪讜 砖讘讬讗专谞讜讛 讘诪拽讜诪讛 讜讻谉 诇注谞讬谉 讗诐 讛砖注讛 注讜讘专转 讜讚讗讬 讬驻住讬拽 讜讬驻住讬拽 讜讝讛 砖讗诪专讜 讗讞"讻 诪驻住讬拽讬谉 诇拽"砖 讜讗讬谉 诪驻住讬拽讬谉 诇转驻诇讛 讛讜讗 诪讬谉 讛驻住拽讛 讗讞专转 砖讛驻住拽讛 专讗砖讜谞讛 驻讬专讜砖讛 砖诇讗 讬驻住讬拽 诪诪诇讗讻转讜 讗诇讗 讬转驻诇诇 讗讞专 诪诇讗讻转讜 讜讻讙讜谉 砖讬砖 砖讛讜转 讘讬讜诐 讜讛驻住拽讛 讝讜 驻讬专讜砖讛 砖讬注拽讜专 转驻诇讛 诇讙诪专讬 诪驻谞讬 注住拽讜 讘转讜专讛 讜驻讬专讜砖 讛讚讘专讬诐 讘诪讬 砖注讜住拽 讘讚讘专讬 转讜专讛 砖诪驻住讬拽 诇拽"砖 砖讛讜讗 诪谉 讛转讜专讛 专"诇 驻住讜拽 专讗砖讜谉 讜讗讬谉 诪驻住讬拽 诇转驻诇讛 砖讗讬谞讛 讗诇讗 诪讚讘专讬 住讜驻专讬诐 讜诇讚注转 讛讗讜诪专 转驻诇讛 诪谉 讛转讜专讛 拽"砖 诪讬讛讗 讞诪讜专讛 诪诪谞讛 砖讛讬讗 拽讘诇转 注讜诇 诪诇讻讜转 砖诪讬诐 讜诪"诪 讬转讘讗专 讘讙诪' 砖诇讗 讗诪专讜 砖诇讗 诇讛驻住讬拽 诪讚讘专讬 转讜专讛 诇转驻诇讛 讗诇讗 诇诪讬 砖转讜专转讜 讗讜诪谞讜转讜 讗讘诇 诪讬 砖讗讬谉 转讜专转讜 讗讜诪谞讜转讜 诇讗 讻诇 讛讬诪谞讜 诇讛驻住讬拽 讚讘专讬 转讜专讛 诇注住拽讬讜 讜砖诇讗 诇讛驻住讬拽 诇转驻诇讛 讜讻谉 讛讚讬谉 讜讘驻住讜拽 专讗砖讜谉 砖诇 拽"砖 讗祝 诪讬 砖转讜专转讜 讗讜诪谞讜转讜 诪驻住讬拽 讗讘诇 诇砖讗专 拽"砖 讗讬谞讜 诪驻住讬拽 讻诪讜 砖讘讬讗专谞讜 讘砖谞讬 砖诇 讘专讻讜转 讜讻谉 讛讚讬谉 讜讞讚砖讜 讘讙诪' 砖讘讗诇讜 砖转讜专转诐 讗讜诪谞讜转诐 讗诐 讛讬讜 注住讜拽讬诐 讘讛诇讻讜转 砖注谞讬谞讬 讛讚转 讜转拽讜谞讬 注谞讬谞讬诐 砖讘讛 转诇讜讬讬诐 讘讛 讜砖讛诐 爪专讬讻讬诐 讘讛 诇诪注砖讛 讗讬谉 诪驻住讬拽讬谉 讗祝 诇拽"砖 讗祝 诇驻住讜拽 专讗砖讜谉 讜讛讜讗 砖讗诪专讜 讻砖诐 砖讗讬谉 诪驻住讬拽讬谉 诇转驻诇讛 讻讱 讗讬谉 诪驻住讬拽讬谉 诇拽"砖 讜讛注诪讬讚讜讛 讘注讘讜专 砖谞讛 讜讻诪讜 砖讗诪专 专' 讗诇注讝专 讘专 爪讚讜拽 讻砖讛讬讬谞讜 注住讜拽讬诐 讘注讬讘讜专 砖谞讛 讘讬讘谞讛 诇讗 讛讬讬谞讜 诪驻住讬拽讬谉 诇讗 诇转驻诇讛 讜诇讗 诇拽"砖:



讜砖诪讗 转讗诪专 讜讛讬讗讱 讛拽诇讜 讘转诇诪讜讚 转讜专讛 诪砖讗专 诪爪讜转 砖讛注讜住拽 讘诪爪讜讛 驻讟讜专 诪谉 讛诪爪讜讛 讻诪讜 砖讗诪专讜 讘诪住讻转 住讜讻讛 讘讻讜转讘讬 住驻专讬诐 转驻诇讬谉 讜诪讝讜讝讜转 讜讻诇 讛注讜住拽讬诐 讘诪诇讗讻转 砖诪讬诐 诇讗转讜讬讬 诪讜讻专讬 转讻诇转 讬"诇 砖讛转诇诪讜讚 讗讬谞讜 讗诇讗 诇讛讘讬讗 诇讬讚讬 诪注砖讛 讜讛讬讗讱 讬驻拽讬注 讗转 讛诪注砖讛 讜讛讜讗 砖讗诪专讜 讘讬专讜砖' 注诇 讝讛 讛诇诪讚 诇注砖讜转 讜诇讗 讛诇诪讚 砖诇讗 诇注砖讜转 砖讛诇诪讚 砖诇讗 诇注砖讜转 谞讜讞 诇讜 砖诇讗 谞讘专讗 讜诪"诪 讘诪爪讜讛 砖讗驻砖专 诇注砖讜转讛 注"讬 讗讞专讬诐 讗讬谞讜 诪驻住讬拽 讜讻谉 诇诪爪讜讛 砖讗讬谉 砖注转讛 注讜讘专转 讜讻讘专 讻转讘谞讜讛 讘诪住讻转 诪讜注讚 拽讟谉 讜诪"诪 诇讗讞专 砖讛转驻诇诇 诪转讞讬诇 讘诪诇讗讻转讜 讘讞讜诇 讜诪"诪 讘注专讘讬 砖讘转讜转 讜讬诪讬诐 讟讜讘讬诐 讗住讜专 诪谉 讛诪谞讞讛 讜诇诪注诇讛 讗诇讗 砖讗讬谉 砖诐 谞讬讚讜讬 讗讜 诪讻转 诪专讚讜转 讜讘注专讘讬 驻住讞讬诐 讛讜讗讬诇 讜讬砖 讘讜 讞讙讬讙讛 讜拽专讘谉 诪讞爪讜转 讜诇诪注诇讛 讗住讜专 讜讬砖 砖诐 谞讬讚讜讬 讗讜 诪讻转 诪专讚讜转 注诇 讛讚专讱 砖讬转讘讗专 讘诪拽讜诪讜 讛讗 讘讞讜诇 诇讗 谞讗住专 讗诇讗 诪讟注诐 转驻诇讛 讻诪讜 砖讘讬讗专谞讜 讜拽爪转 诪驻专砖讬诐 讻转讘讜 砖诇讗 谞讗住专讛 诪诇讗讻讛 讘讞讜诇 诪讝诪谉 讛住诪讜讱 诇诪谞讞讛 讙讚讜诇讛 注诇 讛讚专讱 砖讛转讘讗专 讗诇讗 讘诪诇讗讻讜转 砖讗讬谉 专讙讬诇讜转 注砖讬讬转谉 诇讞爪讗讬谉 讻讙讜谉 转住驻讜专转 讗讜 讛讘讜专住拽讬 砖诪讗讞专 砖讗转讛 讞讜砖砖 诇讛驻住讚 注讜专讜转 讛讬讗讱 讬驻住讬拽 讜讻专讬住讜 讘讬谉 砖讬谞讬讜 讜注讜讚 砖讚专讻诐 讛讬讛 诇诇讘讜砖 讘讙讚讬诐 爪讜讗讬诐 讘讗讜转讛 砖注讛 注讚 砖讬砖诇讬诐 讜讬专讞抓 专讙诇讬讜 讜讬诇讘砖 讘讙讚讬诐 讛专讙讬诇讬诐 诇讜 讜讛讬讗讱 讬驻住讬拽 注诇 诪谞转 诇讞讝讜专 诇讗诇转专 诇住讜专讜 专注 讜讻谉 诇讚讬谉 拽砖讛 诇讜 诇讝讜讝 讘注讜讚 砖讟注谞转讜 讘讬讚讜 讜注讚讬讜 诪讝讜诪谞讬诐 诇讜 讜讻谉 讻诇 讻讬讜爪讗 讘讗诇讜 讗讘诇 转驻讬专讛 讜讻转讬讘讛 讜砖讗专 讚讘专讬诐 砖讗讚诐 专讙讬诇 诇讛住转诇拽 诪讛诐 诇讞爪讬 砖讬注讜专 诪转讞讬诇 讜诇讻砖讬讙讬注 讝诪谉 转驻诇讛 诪驻住讬拽 讜讻谉 讬砖 诪驻专砖讬诐 砖讞讜诇拽讬谉 诇驻住讜拽 讗祝 讘诪诇讗讻讜转 讗诇讜 砖诇讗 谞讗诪专讛 诇讚注转诐 诪砖谞讛 讝讜 讗诇讗 讘住诪讜讱 诇诪谞讞讛 拽讟谞讛 讗讘诇 讘住诪讜讱 诇诪谞讞讛 讙讚讜诇讛 诪转讞讬诇讬谉 讜讗注"驻 砖谞讚讞讬转 讘讙诪' 诇讗 谞讚讞讬转 讗诇讗 诪驻谞讬 砖讛讜讗 讻谞讙讚 讚讘专讬讜 砖诇 专' 讬讛讜砖注 讘谉 诇讜讬 砖讗诪专 讻讬讜谉 砖讛讙讬注 讝诪谉 讛诪谞讞讛 讗住讜专 诇讗讚诐 诇讟注讜诐 讜讻讘专 谞讚讞讜 讚讘专讬 专' 讬讛讜砖注 讘诪住讻转 讘专讻讜转 驻专拽 讛砖讞专 讜诪注转讛 转讞讝讜专 诪砖谞转谞讜 诇讘讬讗讜专 诪谞讞讛 拽讟谞讛 讗讜 诇诪谞讞讛 讙讚讜诇讛 讜诇注谞讬谉 诪诇讗讻讛 讗专讜讻讛 讻讙讜谉 转住驻讜专转 讘谉 讗诇注砖讗 讜讘讜专住拽讬 讙讚讜诇讛 讜住注讜讚讛 讙讚讜诇讛 讜转讞诇转 讚讬谉 讜讻讬讜爪讗 讘讗诇讜 讜诪"诪 讗谞讜 讻讘专 讘讬讗专谞讜 砖诇讗 谞讚讞讜 讚讘专讬 专' 讬讛讜砖注 诇注谞讬谉 讝讛 讜诇讗 注讜讚 讗诇讗 砖专讘 讗讞讗 讘专 讬注拽讘 转专爪讛 讻诪讜 砖讻转讘谞讜讛 讜讗讬谉 诇讚讞讜转 讚讘专讬讜 讘诇讗 专讗讬讛 讜拽爪转 诪驻专砖讬诐 讻讜诇诇讬诐 讘讚讬谉 讝讛 诪爪讚 砖诪讜注讜转 砖讘住讜讙讬讗 讝讜 注诐 诪讛 砖谞爪讟专祝 诇讛诐 诪砖诪讜注讜转 砖讘驻专拽 诇讜诇讘 讛讙讝讜诇 诇驻讬 诪讛 砖讛诐 诪讬讬砖讘讬诐 讘驻讬专讜砖 讗讜转谉 讛砖诪讜注讜转 砖讻诇 讘讚专讘谞谉 讻讙讜谉 转驻诇讛 砖讛讝讻专谞讜 讜讻讙讜谉 谞讟讬诇转 诇讜诇讘 讘讬讜诐 讟讜讘 砖谞讬 砖讗诐 讬砖 砖讛讜转 讘讬讜诐 讗讬谞讜 诪驻住讬拽 讞讜抓 诪转驻诇转 注专讘讬转 诇讚注转 讛讗讜诪专 讞讜讘讛 砖诪驻住讬拽 讗注"驻 砖讛转讞讬诇 讘诪讻砖讬专讬 讛诪诇讗讻讛 讛讜讗讬诇 讜诇讗 讛转讞讬诇 讘讙讜驻讛 诪讞砖砖 砖讻专讜转 讻诪讜 砖讬转讘讗专 诇诪讟讛 讜讻诇 讘讚讗讜专讬转讗 诪驻住讬拽 讗注"驻 砖讬砖 砖讛讜转 讘讬讜诐 讻诇 砖讛转讞讬诇 讗讞专 讝诪谉 讛讞讬讬讜讘 讗讘诇 讗诐 讛转讞讬诇 拽讜讚诐 讝诪谉 讛讞讬讬讜讘 讗讬谞讜 诪驻住讬拽 注讚 砖讬注讘讜专 讛讝诪谉 诪讻诇 讜讻诇 讜讛注讜住拽 讘讚讘专讬 转讜专讛 讗讬谞讜 诪驻住讬拽 诇讻诇讜诐 注讚 砖注讛 砖讬注讘讜专 讛讝诪谉 诪讻诇 讜讻诇 砖诪驻住讬拽 诇讻诇 讛诪爪讜转 注诇 讛讚专讱 砖讘讬讗专谞讜:



讝讛讜 讘讬讗讜专 讛诪砖谞讛 讜讻诇讛 注诇 讛爪讚 砖讘讬讗专谞讜讛 讛诇讻讛 讛讬讗 讜讚讘专讬诐 砖谞讻谞住讜 转讞转讬讛 讘讙诪' 讗诇讜 讛诐:





转讜住驻讜转 专讬"讚

讗讞专讬诐 讗讜诪专讬诐 讗住拽讜驻讛 诪砖诪砖转 砖转讬 专砖讜讬讜转 讘讝诪谉 砖讛驻转讞 驻转讜讞 讻诇驻谞讬诐 驻转讞 谞注讜诇 讻诇讞讜抓 讜讗注"讙 讚诇讬转 诇讬讛 诇讞讬 驻讬' 转砖转讗 拽住"讚 讚讘讛讗 驻诇讬讙讬 讗讞专讬诐 讜转"拽 讘讗住拽讜驻转 讘讬转 讛讬讜爪讗转 讞讜抓 诪谉 讛驻转讞 讜拽讬讬诪讗 讘专讛"专 讜诇讬转 讘讛 讚' 注诇 讚' 讜讙讘讜讛 讙' 讚讛讜讬讗 诪拽讜诐 驻讟讜专 讚拽讗诪专 转"拽 讚诪讜转专 诇讟诇讟诇 诪专讛"讬 诇转讜讻讛. 讜讗注"驻 砖讛讬讗 砖专讜爪讛 诇专讛"专 讗讬谉 讗讜讬专 专讛"专 讗讜住专讛 讻诪讜 砖讗讜住专 讗讜讬专 专讛"专 讗诇 讞诇诇 讛注讘讜讬 砖讗住讜专 诇讟诇讟诇 诪谉 讛讘转讬诐 诇讞诇诇 讛诪讘讜讬 讘诇讗 诇讞讬 讗讜 拽讜专讛 砖讗讜讬专 专讛"专 砖讛讜讗 驻专讜抓 诇转讜讻讜 注讜砖讛 讗讜转讜 讻专诪诇讬转 讚讛转诐 拽专拽注讬转 讛诪讘讜讬 注诐 拽专拽注 专讛"专 讛谉 砖讜讬谉 讜诪砖"讛 讗讜讬专 专讛"专 砖讜诇讟 讘讜 讜讗讜住专讜 讗讘诇 讛讱 讗住拽讜驻讗 讻讬讜谉 讚诇讗 诪讬讚专住讗 注诐 专讛"专 讞砖讬讘讗 诇注爪诪讛 讜讻讬 讛讬讻讬 讚讗诇讜 讛讜讜转 讙讘讜讛 讬' 讜专讞讘讛 讚' 讛讜讜转 专讛"讬 讜讛讜讛 砖专讬 诇讟诇讟讜诇讬 诪谉 讛讘讬转 诇转讜讻讛 讛诐 讛"谞 讛砖转讗 讞砖讬讘讬 讘讗谞驻讬 谞驻砖讛 讜讗讬谉 讗讜讬专 专讛"专 讗讜住专转讛 讜讗讞专讬诐 驻诇讬讙讙讬 注诇讬讛 讜讗诪专讬 讗注"讙 讚讛讜讬讗 诪拽讜诐 驻讟讜专 诪"诪 讻讬讜谉 砖讗讬谞讛 专讞讘讛 讚' 讜讗讬谉 诪讞讬爪讜转 诇驻讞讜转 诪讚' 讗转讬 讗讜讬专 专讛"专 讜讗住专 诇讛 讜讗住讜专 诇讟诇讟诇 诪专讛"讬 诇转讜讻讛 讘诇讬 转讬拽讜谉 讜讛讬讗 诪砖诪砖转 砖转讬 专砖讜讬讜转 驻注诪讬诐 砖讗讜讬专 专讛"专 砖讜诇讟 注诇讬讛 讜讗住讜专 诇讟诇讟诇 诪专讛"讬 诇转讜讻讛 讘诇讬 转讬拽讜谉 讜驻注诪讬诐 砖讗讬谉 讗讜讬专 专讛"专 砖讜诇讟 注诇讬讛 讜讛讜讬讗 讻专讛"讬 讙诪讜专讛 砖诪讜转专 诇讟诇讟诇 诪讛专"讬 诇转讜讻讛 讗诐 讛驻转讞 驻转讜讞 讻诇驻谞讬诐 砖谞诪砖讱 讗讜转讜 讛讘讜诇讟 讞讜抓 诪谉 讛驻转讞 诪谉 讛讗住拽讜驻讛 注诐 讗讜转讜 砖讘驻谞讬诐 讜讻讬 讛讬讻讬 讚诪讟诇讟诇讬谉 注诇 讛讗住拽讜驻讛 砖讘驻谞讬诐 诪驻谞讬 砖讛诇讞讬 讛注讜诪讚 讘驻转讞讜 砖诇 诪讘讜讬 诪转讬专讛 讗讜 讗诐 讛讬讛 讘讬转 讚' 诪讞讬爪讜转 讛讘讬转 诪转讬专讜转 讗讜转诐 讛诐 讛"谞 诪讟诇讟诇讬谉 讘讗住拽讜驻讛 讛讬讜爪讗转 诇讞讜抓 砖讛讻诇 讛讬讗 谞讞砖讘讛 讻讗讞 讗讘诇 讘讝诪 砖讛驻转讞 谞讟讜诇 讜讛讬讗 诪讜讘讚诇转 讛讞讬爪讜谞讛 诪谉 讛驻谞讬诪讬转 讛讬讗 讻诇讞讜抓 诪驻谞讬 砖讗讜讬专 专讛"专 砖讜诇讟 注诇讬讛 讜讗住讜专 诇讟诇讟诇 诪谉 讛讘讬转 诇转讜讻讛 讘诇讬 转讬拽讜谉 砖讬注砖讜 诇讛 诇讛讘讚讬诇 讘讬谞讛 诇讘讬谉 专讛"专 砖讬注砖讛 诇讞讬 诪讘讞讜抓 讜讬转专讜讛 讜诪拽砖讛 转诇诪讜讚讗 诇讗讞专讬诐 讚讗诪专讬 讚讗注"讙 讚讛讜讬讗 诪拽讜诐 驻讟讜专 诇注爪诪讛 讗讜讬专 专讛"专 砖讜诇讟 注诇讬讛 讗讬 讛讻讬 讘讝诪谉 砖讛驻转讞 驻转讜讞 讗诪讗讬 诪砖转专讬讗 讘诇讗 砖讬注砖讜 诇讞讬 诪讘讞讜抓 讜讛讗诪专 专讘 讞诪讗 讘专 讙讬讜专讗 讗诪专 专讘 转讜讱 讛驻转讞 爪专讬讱 诇讞讬 讗讞专 诇讛转讬专讜 讗诇诪讗 讗讬谉 转讜讱 讛驻转讞 谞诪砖讱 讗讞专 讻诇 讛诪讘讜讬 诇讛讬讜转 谞讬转专 讘诇讞讬 讛诪讘讜讬 注讚 砖讬注砖讜 诇讞讬 讗讞专 讜讛讻讗 讛讬讗讱 谞诪砖讻转 讛讞讬爪讜谞讛 注诐 讛驻谞讬诪讬转 讜谞讬转专转 讘诇讗 诇讞讬 讜讻讬 转讬诪讗 讛谞讬 诪讬诇讬 讛讬讻讬 讚讗讬转 讘讬讛 讘转讜讱 讛驻转讞 讚' 讟驻讞讬诐 讗讘诇 讛讗 讗住拽讜驻讛 讚诇讬转 讘讛 讚' 讟驻讞讬诐 讚讛讗 诪拽讜诐 驻讟讜专 讛讬讗 诇讗 爪专讬讻讗 诇讞讬 讜讛讗诪专 专讘 讞谞谉 讻讜' 讜讗讜拽诪讗 专讘 讬讛讜讚讛 讗诪专 专讘 讛讻讗 讘讗住拽讜驻转 诪讘讜讬 注住拽讬' 讜讞爪讬讜 诪拽讜专讛 讜讞爪讬讜 讗讬谞讜 诪拽讜专讛 讜拽讬专讜讬讜 讻诇驻讬 驻谞讬诐 讻讜' 驻讬' 诇讗讜 讗讗住拽讜驻讛 讚谞驻拽讗 诇专讛"专 拽讬讬诪讬 讜诇讗 驻诇讬讙讬 注诇讛 注诇 转"拽 讚讻讬讜谉 讚讛讬讗 诪拽讜诐 讞砖讜讘 诇注爪诪讛 讜讗讬谞讛 谞讚专住转 注诐 专讛"专 讗讬谉 讗讜讬专 专讛"专 讗讜住专讛 讗诇讗 诪讬诇转讗 讘讗谞驻讬 谞驻砖讬讬讛讜 拽讗诪专讬 讜讘讗住拽讜驻讛 讚拽讬讬诪讗 讻讜诇讛 讘转讜讱 讞诇诇讬 讛驻转讞 诪讬讬专讬 讗讘诇 诪讬讛讜 讘讗住拽讜驻转 讘讬转 讚讗住拽讜驻讛 讘讬转 讛讜讬 诪拽讜专讛 讜讗注"讙 讚驻转讞 谞注讜诇 诪砖转专讬讗 讘讻讜转诇讬 讛驻转讞 讜讘拽讬专讜讬 砖注"讙 讗诇讗 讘讗住拽讜驻转 诪讘讜讬 砖讗讬谉 注诇讬讛 转拽专讛 讜诪砖转专讬 讛讗讬 诪讘讜讬 讘拽讜专讛 讜讝讗转 讛拽讜专讛 诇讗 讛讬转讛 专讞讘讛 砖转讻住讛 讻诇 讛讗住拽讜驻讛 砖讘转讜讱 讞诇诇 讛驻转讞 讗诇讗 讛讬转讛 诪讻住讛 诪拽爪转讛 砖讚讬' 诇拽讜专讛 讛诪转专转 讗转 讛诪讘讜讬 砖转讛讗 专讞讘讛 谞讜驻讞 讗讘诇 诪讬讛讜 讛讬' 拽讬专讜讬' 讻诇驻讬 驻谞讬诐 砖讛讬转讛 注讜诪讚转 讛拽讜专讛 注诇 砖驻转 讗住拽讜驻讛 讛讞讬爪讜谞讛 砖讗诐 驻讬 讛拽讜专讛 讛讞讬爪讜谉 讬讜专讚 讜住讜转诐 砖讬讻谞讬住 讗转 讻诇 讛讗住拽讜驻讛 讘驻谞讬诐 讛讬诇讻讱 讗诐 讛驻转讞 驻转讜讞 讻诇驻谞讬诐 砖驻讬 讛拽讜专讛 讛讞讬爪讜谉 住讜转诐 讛讻诇 讜讗诐 驻转讞 谞注讜诇 讻诇讞讜抓 讻讬讜谉 砖讛讚诇转 诪砖诇讬讱 讗转 讻诇 讛讗住拽讜驻讛 诇讞讜抓 讗讬谉 讻讞 讘拽讜专讛 砖讗讬谞讛 诪拽讜专讛 讗诇讗 诪拽爪转讛 诪转讬专讛 讜专讘 讗砖讬 讗讜拽诪讛 讘讗住拽讜驻转 讘讬 讛诪拽讜专讛 讗讘诇 讛 诇讗 讛讬转讛 诪拽讜专讛 讘拽讜专讛 讗讞转 讗诇讗 讘砖转讬 拽讜专讜转 讻讜':





讜诇讗 诇讗讻讜诇 讗驻讬诇讜 讘住注讜讚讛 拽讟谞讛 讜诇讻转讞诇讛 诇讗 讚讬诇诪讗 诪砖讱 驻讬' 讗注"讙 讚诇讗 拽讬"诇 讻专讬讘"诇 讚讗诪专讬' 讘驻' 转驻诇转 讛砖讞专 讘讛' 讜砖诇 诪讜住驻讬谉 讻诇 讛讬讜诐 讜诇讬转 讛诇讻转讗 诇讗 讻专讘 讛讜谞讗 讜诇讗 讻专' 讬讛讜砖注 诇讗 讻专"讛 讚讗诪专 讗住讜专 诇讜 诇讗讚诐 诇讬讟注讜诐 讻诇讜诐 拽讜讚诐 砖讬转驻诇诇 转驻诇转 讛诪讜住驻讬谉 讜诇讗 讻专讬讘"诇 讚讗诪专 讗住讜专 诇讜 诇讗讚诐 诇讬讟注讜诐 讻诇讜诐 拽讜讚诐 砖讬转驻诇诇 转驻诇转 讛诪谞讞讛 讚讜拽讗 讟注讬诪讛 讘注诇诪讗 诪讜转专转 讗驻讬诇讜 住诪讜讱 诇诪谞讞讛 讙讚讜诇讛 讚讬诇诪讗 诪讬诪砖讱.





诪讛专砖"讗 - 讞讬讚讜砖讬 讛诇讻讜转

驻讬专砖"讬 讘讚"讛 驻转讞 驻转讜讞 讻讜' 讜诇讞讬讜 诇驻谞讬诐 诪谉 讛讗住拽讜驻讛 讻讜' 注讻"诇 诇驻讜诐 诪讗讬 讚拽讬讬诪讬谞谉 讛砖转讗 讚讗讬转 讘讗住拽讜驻讛 专讜讞讘 讚' 讘诪砖讱 注讜讘讬 讛讞讜诪讛 砖讛讜讗 砖讬注讜专 诪讘讜讬 讗讬谉 诇注讜讘讬 讞讜诪讛 讝讜 砖讛讜讗 专讜讞讘 讚' 讚讬谉 诇讞讬 讜诪砖"讛 讛讜爪专讱 诇驻专砖 砖讬砖 诇讜 诇讞讬 诇驻谞讬诐 诪谉 讛讗住拽讜驻讛 讘讝讜诇转 注讜讘讬 讛讞讜诪讛 讗讘诇 诇诪讗讬 讚讘注讬 诇诪讬诪专 讚诇讬转 讘讬讛 专讜讞讘 讚' 拽讗诪专 讚讗讬谉 诇讱 诇讞讬 讙讚讜诇 诪注讜讘讬 讛讞讜诪讛 讻讬讜谉 讚讗讬谉 诇注讜讘讬 讞讜诪讛 讛讝讛 专讜讞讘 讚' 砖讛讜讗 砖讬注讜专 诪讘讜讬 讬砖 诇讜 砖驻讬专 讚讬谉 诇讞讬 讜讗讬谉 爪专讬讱 诇讞讬 讗讞专 诪讬讛讜 诪讛 砖讻转讘 讻讗谉 讜诇讞讬讜 诇驻谞讬诐 诪谉 讛讞讜诪讛 讻讜' 诇讗讜 讚讜讜拽讗 讗诇讗 讚讛"讛 讘诇讞讬 讛讝拽讜祝 注诇 讛讗住拽讜驻讛 讻诪讜 砖驻讬专砖"讬 诇拽诪谉 讗诇讗 诇讗驻讜拽讬 讘诇讞讬 讛注讜诪讚 诪讘讞讜抓 讻诪讜 砖驻讬专砖"讬 讜讗注"讙 讚诇讬转 诇讬讛 诇讞讬 讛注讜诪讚 诪讘讞讜抓 讻讜' 讗讘诇 讛转讜住' 诪讬讗谞讜 讘讻诇 讝讛 讚诪砖诪注 诇讛讜 讚讘讘讬转 讜讞爪专 谞诪讬 拽诪讬讬专讬 讜诇讗 讗讬讬专讬 讘讛讻砖专 诪讘讜讬 讻诇诇 讚讛讬讬谞讜 诇讞讬 讜诪砖"讛 讛讜爪专讻讜 诇驻专砖 讚拽住"讚 讚诇讬转 诇讬讛 诇讞讬 讻诇诇 讜讗驻"讛 讛讬讻讗 砖讛驻转讞 驻转讜讞 讘讟诇 讗讜转讜 注讜讘讬 诇诪讛 砖讘驻谞讬诐 讻讜' 讜讚讜"拽:


转讜住' 讘讚"讛 讗注"讙 讚诇讬转 讻讜' 讜讗住讜专 诇讟诇讟诇 诪讘驻谞讬诐 诇注讜讘讬 讛驻转讞 讚专讱 谞拽讘 讗诐 讬砖 讘讚诇转 讻讜' 注讻"诇 诇讗 讛讜讬 爪专讬讻讬 诇讚讞讜拽 讘讝讛 讗诇讗 讘驻砖讬讟讜转 讟驻讬 讛"诪 诇驻专砖 讚讛讜讬 讻诇讞讜抓 诇注谞讬谉 讗讬住讜专 讟诇讟讜诇 讚' 讗诪讜转 讘转讜讱 讛驻转讞 讜拽"诇:


讘讚"讛 转讜讱 讛驻转讞 讻讜' 诇讜拽讬 讛讻讗 讘驻转讜讞 诇专砖讜转 讛专讘讬诐 讜诇讗讘讬讬 讻讜' 注讻"诇 讗讬谉 诇讛拽砖讜转 讘讝讛 讜诪讗讬 拽讜砖讬讗 诇驻讬 诪讛 砖讻转讘讜 讛转讜住驻讜转 诇注讬诇 讚讬砖 诇讬讬砖讘 讻诇讞讜抓 讻讙讜谉 砖驻转讜讞 诇讻专诪诇讬转 讗诐 讻谉 诪讛讗讬 讟注诪讗 诇讗 诪爪讬 诪讜拽讬 诇讛讱 讚讛讻讗 讘驻转讜讞 诇专砖讜转 讛专讘讬诐 讚讬"诇 讚诇讬砖谞讗 讚讻诇讞讜抓 诇讗 拽砖讬讗 诇讛讜 讘驻转讜讞 诇专砖讜转 讛专讘讬诐 讗诇讗 诇注讬诇 诇诪讗讬 讚拽讬讬诪讬谞谉 讚讗讬转 讘讛 讗专讘注 注诇 讗专讘注 讚讛砖转讗 讘砖诇砖 诪讞讬爪讜转 讛讜讬 专砖讜转 讛讬讞讬讚 讙诪讜专讛 讗讘诇 诇诪讗讬 讚拽讬讬诪讬谞谉 讛砖转讗 讚诇讬转 讘讗住拽讜驻讛 讗专讘注 注诇 讗专讘注 诇讗 讛讜讬 专砖讜转 讛讬讞讬讚 讙诪讜专讛 讘讙' 诪讞讬爪讜转 讻讬讜谉 砖讗讬谉 讘讬谉 讞诇诇 讛诪讞讬爪讜转 讚' 讗讬谞谉 诪讞讬爪讜转 讻驻讬专砖"讬 讜砖驻讬专 诪爪讬 诪讜拽讬 诇讛 讘驻转讜讞 诇专砖讜转 讛专讘讬诐 讚讛讜讬 讻诇讞讜抓 讘谞注讜诇 讜讚讜"拽:


讘讗"讚 讜讻讬 拽讗诪专 讜讻讬 转讬诪讗 讚诇讬转 讘讬讛 讚' 讛"诪 诇诪驻专讱 讗驻讬诇讜 谞注讜诇 讻讜' 注讻"诇 诇讗 讬讚注谞讗 诪讗讬 拽讜砖讬讗 讚讛讗 讜讚讗讬 诇专讘讗 讘驻转讜讞 诇专讛"专 讜诇讗讘讬讬 讘讙讘讜讛 讙' 讘诇讬转 讘讬讛 讚' 诇讗 讘注讬 转讬拽讜谉 讻诇诇 讜讘谞注讜诇 谞诪讬 讛讜讬 讻诇驻谞讬诐 讻诪"砖 讛转讜住驻讜转 讙诐 砖诐 诇转专抓 拽讜砖讬讬转诐 讗讘诇 讛讻讗 讘驻转讜讞 诇讻专诪诇讬转 诇专讘讗 讜讗讬谞讜 讙讘讜讛 讙' 诇讗讘讬讬 诪讛讬讻讗 驻住讬拽讗 诇讛讜 讚诇讗 讘注讬 转讬拽讜谉 讚讛讗 诇驻讬 讛讗诪转 爪专讬讱 诇讞讬 讗讞专 诇讛转讬专讜 讗驻讬诇讜 讘诇讬转 讘讬讛 讚' 讜讗讬诪讗 诇驻讬 讚注转 讛诪拽砖讛 谞诪讬 讜讜讚讗讬 讚讘注讬 转讬拽讜谉 讗诇讗 讚拽住"讚 讚讘驻转讞 驻转讜讞 讘讟诇 讗讜转讜 注讜讘讬 诇诪讛 砖讘驻谞讬诐 讻讜' 讜讻诪"砖 讛转讜住' 诇注讬诇 讜讚讜"拽:


讘讚"讛 讗诪专 专讘 讬讛讜讚讛 讻讜' 讚讜拽讗 讘讗住拽讜驻转 诪讘讜讬 讻讜' 讻讬讜谉 砖讛拽讜专讛 专讗讜讬讛 诇讛转讬专 讻讜' 注讻"诇 讚诇讗 谞讬讞讗 诇讛讜 诇驻专砖 讻驻讬专砖"讬 讚住转诐 讘讬转 驻转讞 砖诇讜 讬砖 诇讜 诪砖拽讜祝 讻讜' 讜谞诪爪讗 注讜讘讬 讛驻转讞 讻讜诇讜 诪拽讜专讛 讻讜' 讚讛讗 讛诪拽砖讛 讛讜讛 谞讬讞讗 诇讬讛 诇讗讜拽诪讗 讙诐 讘讘讬转 讜讗讬谞讜 诪拽讜专讛 讻诪讜 砖讻转讘讜 讛转讜住' 诇注讬诇 讜讗诐 讻谉 诇讗 讛讜讛 讗爪讟专讱 诇砖谞讜讬讬 讚讗讬讬专讬 讘诪讘讜讬 讗讬 诇讗 诪讟注诪讗 砖讻转讘讜 讚讚讜拽讗 诪讘讜讬 砖讛拽讜专讛 专讗讜讬 诇讛转讬专 讻讜' 讗讘诇 讘讗住拽讜驻转 讞爪专 讻讬讜谉 砖讛拽讜专讛 讗讬谞讜 专讗讜讬 诇讛转讬专 讻讜' 讜讚注 讚诇驻讬 讟注诐 讜驻讬专讜砖 讝讛 砖讻转讘讜 讛转讜住' 讻转讘 讘注诇 讛诪讗讜专 砖讛拽讜专讛 砖注诇 诪拽爪转 讛讗住拽讜驻讛 诪讜砖讻转 讙诐 诪讛 砖讘讞讜抓 诇驻谞讬诐 讻诇 讝诪谉 砖讛驻转讞 驻转讜讞 讻讜' 讗讘诇 讘讘讬转 砖讗讬谉 讛拽讬专讜讬 诪转讬专 讗讬谉 讻讞 讘拽讬专讜讬 诇诪砖讜讱 诪讛 砖讘讞讜爪讛 诇讛 诇讛讬讜转 讻诇驻谞讬诐 讻讜' 注讻"诇. 注"砖 讜讘专"谉 讜谞专讗讛 砖讻谉 讚注转 讛转讜住' 讘诇砖讜谞诐 砖讻转讘讜 诪"诪 讻讬讜谉 砖专讗讜讬讛 诇讛转讬专 讗转 讛诪讘讜讬 诪爪讟专祝 讬讞讚 讜讛讜讬 讻讗诇讜 诪拽讜专讛 讚"讟 讻讜' 讙诐 诪讛 砖讛讜爪专讻讜 诇讜诪专 讙讘讬 谞注讜诇 讜拽讬专讜讬讜 讘讞讜抓 讚讞讜讚讜 讬讜专讚 讜住讜转诐 讻讚诪住讬拽 讘驻"拽 诪砖诪注 讚诇注讬诇 讙讘讬 驻转讞 驻转讜讞 讜拽讬专讜讬讜 讘驻谞讬诐 讛讻诇 砖专讬 诪讟注诪讗 讗讞专讬谞讗 讚讛讬讬谞讜 讚讛讜讬 讻讗诇讜 诪拽讜专讛 讚' 讟驻讞讬诐 讜讚讜"拽 讛讬讟讘:





诪讛专"诐

讘专砖"讬 讚"讛 讜讻"转 讚诇讬转 讘讬讛 专讞讘 讚' 讜讻讜' 讜讗讬谉 诇讱 诇讞讬 讙讚讜诇 诪注讜讘讬 讛讞讜诪讛 讜讻讜' 讘讚讘讜专 讝讛 诪砖诪注 诪讚讘专讬 专砖"讬 砖讗讬谉 砖讜诐 诇讞讬 注讜诪讚 注诇 讛讗住拽讜驻讛 讗诇讗 砖讛驻转讞 注讜诪讚 讘转讜讱 讛讞讜诪讛 诪爪讜讬讬专 讻讝讛* 砖讛讞讜专 砖讘讬谉 砖谞讬 讛讞讜诪讜转 讛驻转讞 讜注讜讘讬 讛讞讜诪讛 砖诪爪讚 讝讛 讜讻谉 诪爪讚 讛砖谞讬 讛谉 讛谉 讛诇讞讬讬诐 讻诪讜 驻转讞 砖讬砖 诇讛 驻爪讬诪讬谉 讜讛讬讬谞讜 诪讛 砖讻转讘 讜讗讬谉 诇讞讬 讙讚讜诇 讜讻讜' 专讜爪讛 诇讜诪专 砖注讜讘讬 讛讞讜诪讜转 讘注爪诪谉 讛谉 讛谉 讛诇讞讬 砖讗讬谉 诇讱 诇讞讬 讟讜讘 讜讙讚讜诇 诪讝讛 讜讝讛 讗讬谞讜 诪转讬专 讗诇讗 诇讟诇讟诇 讘转讜讱 讛诪讘讜讬 注讚 讛驻转讞 讚讛讬讬谞讜 注讚 讛转讞诇转 讛讞讜诪讛 讞讜讚讛 讛驻谞讬诪讬转 砖讛讬讗 诇爪讚 讛诪讘讜讬 讗讘诇 讗住讜专 诇讟诇讟诇 讘转讜讱 讛驻转讞 注爪诪讜 讗讗"讻 讛注诪讬讚 注讜讚 诇讞讬 讘驻谞讬 注爪诪讜 诪谉 讛讞讜抓 讘爪讚 讞讜讚讛 砖诇 讛讞讜诪讛 诇爪讚 专讛"专 讗讘诇 讘讚讘讜专 砖诇驻谞讬 讝讛 诇讗 诪砖诪注 讻谉 砖讻转讘 爪专讬讱 诇讞讬 讗讞专 诇讛转讬专讜 砖讛诇讞讬 讛诪转讬专 讗转 讛诪讘讜讬 住转诪讬讛 谞讙讚 讛讗住拽讜驻讛 讜讝拽讜祝 注诇讬讛 诪砖诪注 诪讚讘专讬讜 砖诇讞讬 注讜诪讚 注诇 讛讗住拽讜驻讛 讜讗讜专讱 讙讘讛讜 注讜诪讚 讝拽讜祝 注诇讬讛 专讞讘讜 讻专讜讞讘 讛讗住拽讜驻讛 讜爪讚 专讞讘讜 砖诇 爪讚 讛诪讘讜讬 讛讜讗 谞拽专讗 讞讜讚 讛驻谞讬诪讬 讜注讚 砖诐 诪讜转专 诇讟诇讟诇 讘转讜讱 讛诪讘讜讬 讗讘诇 诇讗 讘转讜讱 讛驻转讞 讚讛讬讬谞讜 注诇 讛讗住拽讜驻讛 讗讗"讻 讛注诪讬讚 诇讞讬 讗讞专 诪讘讞讜抓 诇爪讚 专讛"专 讜爪专讬讱 诇讜诪专 讚讗讬讬专讬 讻砖讗讬谉 讻讗谉 讞讜诪讜转 诪砖谞讬 爪讚讬 讛驻转讞 讜诇讻讱 爪专讬讱 诇讛注诪讬讚 诇讞讬 注诇 讛讗住拽讜驻讛 讜注讬讬谉 诪讝讛 讘诪住' 注讬专讜讘讬谉 讘讚祝 讞' 讜讻讜' 讜砖诐 谞转讘讗专讜 讻诇 讛注谞讬谞讬诐 讛讗诇讜:


讚"讛 驻转讞 谞注讜诇 讜讻讜' 注讚 砖讛专讬 讬砖 讘讞诇诇 注讘讬讜 讚' 诪谉 讛讚诇转 讜讻讜' 讻爪"诇:


讘转讜住' 讚"讛 讗诪专 专讘 讬讛讜讚讛 讜讻讜' 注讚 讗注"讙 讚讗讜拽讬 讗住拽讜驻讛 讚讗讬讬专讬 讘讛 转"拽 讘讗讬谞讛 专讞讘讛 讜讻讜' 专"诇 讗讚诐 注讜诪讚 注诇 讛讗住拽讜驻讛 讜讻讜' 讚讗讜拽讬 诇注讬诇 讘讗住拽讜驻讛 讻专诪诇讬转 讚诇讬转 讘讛 讚' 讜讻讜'. 


 :





讞讻诪转 砖诇诪讛

专砖"讬 讘讚"讛 爪专讬讱 诇讞讬 讗讞专 诇讛转讬专讜 讻讜' 谞"讘 注讬拽专 讛驻砖讟 砖讛驻爪讬诪讬谉 砖讛谉 注讜讘讬 讛讞讜诪讛 讛谉 诪转讬专讬谉 讛诪讘讜讬 讜讛谉 诇讞讬 砖诇讜 专拽 砖爪专讬讱 注讜讚 诇讞讬 诇讛转讬专 讘讬谉 讛驻爪讬诪讬谉 砖讛讜讗 专讜讞讘 讛讗住拽讜驻讛 讜讻谉 驻讬专砖 专砖"讬 讘驻"拽 讚注讬专讜讘讬谉 讚祝 讟':


注"讘 转讜住' 讘讚"讛 讜讗诐 讛转讞讬诇讜 讻讜' 讛讗 讚拽砖讛 讘讙诪' 讻讜' 讻爪"诇:


讘讚"讛 诇讬诪讗 讻讜' 讛讻讬 讗诪专 专讘 诇讛讘讚诇讛 讻讜' 讻爪"诇 讜谞"讘 讘注专讘讬 驻住讞讬诐 讚祝 拽"讛:





专砖"砖

专砖"讬 讚"讛 讚专讱 注诇讬讜. 砖讛讙讘讬讛讜 诇诪注诇讛 诪讬' 讻讜' 讞讬讬讘 讻讬 讛讚专 讗谞讞讬讛. 讜注讬讬谉 (讘注讬专讜讘讬谉 诇讙) 讘转讚"讛 讜讛讗 讘住讜驻讜. 讜爪"注 诪诇拽诪谉 (爪讘) 讚讗专"讗 讛诪讜爪讬讗 诪砖讗讜讬 诇诪注诇讛 诪注"讟 讞讬讬讘 讜诪砖诪注 砖诐 讘驻讬' 讚讗驻讬' 诇讗 讛谞讬讞讜 讚诪拽砖讛 诪讝讜专拽 诇诪注诇讛 诪注砖专讛. 讜讻"诪 讘讙诪' (爪讝) 讚诪拽砖讛 诇诪注诇讛 诪讬' 诇"诪 讜讛讗专"讗 讻讜' 讜讻"诪 诪转讜住' 砖诐 讘住讛"驻 住讚"讛 讜讛讜爪讬讗:





讛讙讛讜转 讬注讘"抓

专砖"讬 讚"讛 驻转讞 驻转讜讞. 讜诇讞讬讜 诇驻谞讬诐 讻讜'. 谞状讘 讛讬讬谞讜 讘专讜讞讘 讛讗住拽讜驻讛 砖讛讬讗 诇驻谞讬诐 讘讬谉 砖转讬 讞讜诪讜转 讗讜 驻爪讬诪讬谉 砖诇 诪讘讜讬 诪砖谞讬 爪讚讚讬讜 讜讛谉 讛谉 诇讞讬讬讜. 讜讛讬讬谞讜 谞诪讬 讚拽讗诪专 讘住诪讜讱 砖讛诇讞讬 住转诪讬讛 谞讙讚 讛讗住拽讜驻讛 讻讜' 砖讛讬讗 注讜诪讚转 转讜讱 讛驻转讞 讜讛诇讞讬 讘爪讚讛. 讜拽讗诪专 讛讻讗 诇驻谞讬诐 诪谉 讛讗住拽讜驻讛 诇讗驻讜拽讬 诇讞讜抓 讜讚讜拽 讜讘讝讛 讗"爪 诇诪讛 砖谞讚讞拽讜 讘讜 讛诪驻专砖讬诐:





讞讬讚讜砖讬 专讘讬 注拽讬讘讗 讗讬讙专

讙诪专讗, 讗住拽讜驻讛 诪砖诪砖转 砖转讬 专砖讜讬讜转, 驻转讞 驻转讜讞 讻诇驻谞讬诐.
驻讬专砖"讬 拽住"讚 讘诪讘讜讬 砖讛讻砖讬专讜 讘诇讞讬 讜诇讞讬讜 诇驻谞讬诐, 讜讻转讘 讘诪讛专砖"讗 注诇 诪"砖 专砖"讬 讜诇讞讬讜 诇驻谞讬诐 讝"诇 诇驻讜诐 诪讛 讚拽讬讬诪讬谞谉 讛砖转讗 讚讗讬转 讘讗住拽讜驻讛 专讜讞讘 讚' 讘诪砖讱 注讜讘讬 讛讞讜诪讛 砖讛讜讗 砖讬注讜专 诪讘讜讬 讗讬谉 诇注讜讘讬 讛讞讜诪讛 讝讜 砖讛讜讗 专讜讞讘 讚' 讚讬谉 诇讞讬, 讜诪砖"讛 讛讜爪专讱 诇驻专砖 砖讬砖 诇讜 诇讞讬 诇驻谞讬诐 诪谉 讛讞讜诪讛.
转讬诪讗 讛讗 诪驻讜专砖 讘驻"拽 讚注讬专讜讘讬谉 讚诇讗 谞驻拽讗 诪转讜专转 诇讞讬 注讚 讚诇讛讜讬 讚' 讗诪讜转:





讞讬讚讜砖讬 讞转"住

讗讞专讬诐 讗讜诪专讬诐 讜讻讜' 诇讻讗讜专讛 诪诇砖讜谉 讘专讬转讗 谞专讗讛 讚讗讞专讬诐 讗转讜 诇讗驻诇讜讙讬 讗转"拽. 讜讛谞讛 转"拽 讗诪专 注讜诪讚 讗讚诐 注诇 讗住拽讜驻讛 讜驻讬专砖讛 砖"住 讻专' 讬讜讞谞谉 讘驻讞讜转 诪讚' 注诇 讚'. 讜诪讬讬专讬 讘讙讘讜讛 讙' 讗讜 讘专讛"专 注讜讘专转 诇驻谞讬讜 讻讚讗讜拽诪讛 讗讘讬讬 讜专讘讗 讘注讬专讜讘讬谉 讟' 注"讗. 讚诪讬讬转讬 转讜住' 讘砖诪注转讬谉 讚"讛 转讜讱 讜讻讜' 讜注诇 讝讛 驻诇讬讙讬 讗讞专讬诐 讜讗诪专讜 讗住拽讜驻讛 诪砖诪砖转 讘' 专砖讜讬讜' 讚讛讬讬谞讜 讗住拽讜驻讛 讝讜 讚诪讬讬专讬 讘讬' 转"拽 砖讗讬谞讛 专讞讘讛 讚' 讜讙讘讜讛 讙' 讜专"讛 注讜讘专转 诇驻谞讬' 讚住"诇 诇转"拽 讘驻砖讬讟讜转 注讜诪讚 讗讚诐 讜讻讜' 拽讗诪专讜 讗讬谞讛讜 讚诇讗讜 讛讻讬 讗诇讗 驻转讞 谞注讜诇 讻诇讞讜抓. 讜讗诪谞诐 专' 讬讜讞谞谉 讚讗诪专 诪拽讜诐 砖讗讬谉 讚' 讟驻讞讬诐 讜讻讜' 讻转"拽 讗诪专 诪讬诇转讬' 讜诇讗 讻讗讞专讬诐. 讜讗"讻 爪注"讙 讗砖拽诇讗 讜讟专讬讗 讚砖诪注转讬谉 讜讘诪"砖 转讜住' 讚"讛 转讜讱 讜讬"诇 讜讻讜' 讗"讻 讗驻讬' 谞注讜诇 谞诪讬 讜讻讜' 诪讗讬 诪拽砖讛 诪转"拽 诇讗讞专讬诐 讜爪注"讙:


讚诇讬转 讘讬' 讚注"讚 驻讬专砖"讬 讜讗讬谉 诇讱 诇讞讬 讙讚讜诇 诪注讜讘讬 讛讞讜诪讛 讜讻讜' 注讬讬谉 诪讛专砖"讗 砖讚讘专讬讜 转诪讜讛讬诐 诪讗讚 砖谞转讞诇祝 诇讜 砖讬注讜专 讚' 讗诪讜转 讘砖讬注讜专 讚' 讟驻讞讬诐 讚砖讬注讜专 诪砖讱 讗讜专讱 诪讘讜讬 讚爪专讬讱 诇讞讬 诇讛转讬专讜 讛讜讗 讘讚' 讗诪讜转 讗诇讗 转讜讱 讛驻转讞 爪专讬讱 诇讞讬 讗讞专 讗驻讬' 讘驻讞讜转 诪讚' 讟驻讞讬诐 注讬讬谉 转讜住' 注讬专讜讘讬谉 讟' 注"讗 讚"讛 转讜讱 讜讻讜' 讗讘诇 诇讞讬 讛诪讜砖讱 诪讚讜驻谞讬 砖诇 诪讘讜讬 讘讬谉 诇讗讜专讻讜 讘讬谉 诇专讞讘讜 砖讬注讜专讜 讘讚' 讗诪讜转 砖讬讛讬讛 爪专讬讱 诇讞讬 讗讞专 诇讛转讬专讜 诪驻谞讬 砖讛讜讗 讻诪讘讜讬 讘驻"注 注讬讬谉 注讬专讜讘讬谉 讛' 注"讗 讜讘转讜住' 砖诐 讚"讛 诇讞讬 讜讻讜' 注"砖. 讜讚讘专讬 诪讛专砖"讗 爪"注 讜讻谉 讘诪"砖 讻讬讜爪讗 讘讝讛 讘注讬专讜讘讬谉 讛' 注"讘 注讬讬"砖. 砖讜讘 诪爪讗转讬 讻谉 讘讬注讘"抓 讞"讗 住讬' 拽住"讚:


专讘 讗砖讬 讗诪专 讜讻讜' 讻讙讜谉 砖拽讬专讛 讘砖转讬 拽讜专讜转. 讛专讬"祝 讛砖诪讬讟 讛讱 砖讬谞讜讬 讜诇讗 诪爪讗转讬 诪讬 砖讛专讙讬砖 讘讝讛. 讜注讬讬谉 讞讬' 专砖讘"讗 讚专讘 讗砖讬 讗讝讬诇 诇砖讬讟转讬' 讘注讬专讜讘讬谉 住"讝 注"讘 讜爪"诇 讚住"诇 讻驻讬' 专"转 砖讘转讜住' 砖诐 讚诇讗讜 讚讜拽讗 住诇注 砖讘讬诐 讚诇讗 砖讻讬讞 讗诇讗 讛"讛 讙讬谞讛 讜讻专诪诇讬转 诇驻谞讬讜 讜讻谉 驻住拽 讘砖"注 专' 住讬' 砖诪"讜 注"砖 讜讗"讻 讛"讛 专讘 讗砖讬 讚砖诪注转讬谉 谞诪讬. 讜讗诪谞诐 讛"讛 驻讬"讜 诪讛诇' 砖讘转 讛诇讻讛 讘' 讻' 讚讛专诪讘"诐 讜讛专讗讘"讚 驻诇讬讙讬 讜住"诇 讚讜拽讗 住诇注 砖讘讬诐 讚诇讗 砖讻讬讞 讗讘诇 砖讗专讬 讚讜讻转讗 诇讗 注"砖. 讜讬"诇 讚住"诇 专讘 讗砖讬 讛转诐 住转诪讗 讗诪专 诇诪诇转讬' 讜专讘 讗砖讬 讚砖诪注转讬谉 诇砖讬讟转' 讗讝讬诇 讗讱 住转诪讗 讚转诇诪讜讚讗 讛转诐 讚诪讞诇拽 讘讬谉 砖讻讬讞 诇诇讗 砖讻讬讞 驻诇讬讙 讘讛讗 讗讚专讘 讗砖讬 讜住"诇 讚讜拽讗 住诇注 砖讘讬诐 讜诇讗 讘诪拽"讗 讜讗"讻 诇讬转讗 诇讚专讘 讗砖讬 讚砖诪注转讬谉 讜讗"砖 讛砖诪讟转 讛专讬"祝:





驻谞讬 讬讛讜砖注

讘讙诪专讗 讜讗祝 注诇 讙讘 讚诇讬转 诇讬讛 诇讞讬 讜驻专砖"讬 拽住"讚 讘诪讘讜讬 砖讛讻砖讬专讜 讘诇讞讬 讻讜'  讜谞专讗讛 讚讛讗 讚拽住"讚 讛讻讬 讛讬讬谞讜 诪砖讜诐 讚讗注"讙 讚住转诪讗 讚诇讬砖谞讗 讚讘专讬讬转讗 讗讬讬专讬 讘讘讬转 诪诪砖 讻讚驻专讬砖讬转 讘住诪讜讱 讜讻"砖 讘诪讬诇转讬讛 讚讗讞专讬诐 讚谞拽讟讜 讻诇驻谞讬诐 讜讻诇讞讜抓 讚诪砖诪注 讚讗讬讬专讬 讘专讛"讬 讜专讛"专 讙诪讜专讜转 讻诪"砖 转讜住驻转 讗驻"讛 拽住"讚 讚讘诪诇转讬讛 讚讗讞专讬诐 讗"讗 诇驻专砖 讻谉 讻讬讜谉 砖住转诐 讗住拽讜驻讜转 讘讬转 诪拽讜专讜转 讘专讜讞讘 讚' 讜讗诐 讻谉 讗驻讬诇讜 驻转讞 谞注讜诇 讗诪讗讬 讛讜讬 讻诇讞讜抓 讗注"讻 讚讘诪讘讜讬 砖讬砖 诇讜 诇讞讬 讗讬讬专讬 讜讘诪讗讬 讚驻专讬砖讬转 谞转讬讬砖讘' 讙诐 讻谉 拽讜砖讬讬转 讛转讜住驻转 注诇 驻讬专砖"讬 诪讛讗 讚拽讗诪专 专讘 讗砖讬 诇注讜诇诐 讘讗住拽讜驻转 讘讬转 讚讜讜讚讗讬 砖讬讬讱 砖驻讬专 诇砖讜谉 诇注讜诇诐 讻讬讜谉 讚讛讻讬 讛讜讗 驻砖讟讗 诇讬砖谞讗 讚讘专讬讬转讗 讜专讘 讗砖讬 讗转讗 诇讗驻讜拽讬 谞诪讬 诪住讘专转 讛诪拽砖讛 砖专爪讛 诇讛讻专讬讞 讚诇讗 诪爪讬 讗讬讬专讬 讘讗住拽讜驻转 讘讬转 诪砖讜诐 讚诪住转诪讗 砖讛谉 诪拽讜专讜转 诪砖讜诐 讛讻讬 拽讗诪专 专讘 讗砖讬 诇注讜诇诐 讘讗住拽讜驻转 讘讬转 注住拽讬谞谉 讜讻讙讜谉 砖拽讬专讛 讘砖转讬 拽讜专讜转 讻讜' 讜诪讻"砖 讚讗转讬 砖驻讬专 讟驻讬 诇诪讗讬 讚驻专讬砖讬转 讘住诪讜讱 讚讛讗 砖拽诇讬谞谉 讜讟专讬谞谉 诇注讬诇 讘诪诇转讬讛 讚讗住拽讜驻讛 讚转"拽 讚讗讬讬专讬 谞诪讬 讘讘讬转 诪诪砖 讗诐 讻谉 讗"砖 讟讜讘讗 讛讗 讚拽讗诪专 专讘 讗砖讬 诇注讜诇诐 讘讗住拽讜驻转 讘讬转 讚诇驻"讝 讛讜讬 讗住拽讜驻转 讘讬转 讚讜诪讬讗 讚讗住拽讜驻讛 讚转"拽 讻谞"诇 谞讻讜谉 讘注讝讛"讬 讜讚讜"拽:


讘转讜住' 讘讚"讛 讗祝 注"讙 讻讜' 讜讗住讜专 诇讟诇讟诇 诪讘驻谞讬诐 诇注讜讘讬 讛驻转讞 讚专讱 谞拽讘 讗诐 讬砖 讘讚诇转 注讻"诇. 讜讻讚讘专讬讛诐 诪讘讜讗专 诇讛讚讬讗 讘讬专讜砖诇诪讬 讚砖诪注转讬谉 注"砖 讚诪住讬讬注 讟讜讘讗 诇驻讬' 讛转讜住驻转 诇砖讬讟转诐. 讜诪讛讛讬讗 讬专讜砖诇诪讬 讙讜驻讗 讬砖 诇讚拽讚拽 讙"讻 注诇 砖讬讟转 讛驻讜住拽讬诐 砖驻住拽讜 讻讗讞专讬诐 讜讛转诐 诪砖诪注 讚专讘 谞转谉 驻诇讬讙 讗讚讗讞专讬诐 讜讗驻砖专 诪砖讜诐 讚诇讗 诪讬讬转讬 讛讱 讚专讘 谞转谉 讘砖诪注转讬谉 讚讻诇 讛谞讱 讗诪讜专讗讬 讚砖拽诇讬 讜讟专讬 讘诪讬诇转讗 讚讗讞专讬诐 讛讬讬谞讜 诪砖讜诐 讚住"诇 讚讛诇讻讛 讻讗讞专讬诐 讜拽"诇:


讘讚"讛 转讜讱 讛驻转讞 讻讜' 讜讗"转 诇专讘讗 讚诪讜拽讬 诇讛 讻讜' 讚讛讬讬谞讜 讚讜拽讗 讘驻转讜讞 诇讻专诪诇讬转. 讜诇讻讗讜专讛 讬砖 诇转诪讜讛 讚讟驻讬 讛讜"诇 诇讗转讜讬讬 诪诪讬诪专讗 讚专讘 讙讜驻讗 讚讗诪专 讘驻专拽 讞诇讜谉 讜讘驻专拽 讻讬爪讚 诪砖转转驻讬谉 讚讜拽讗 讘讻专诪诇讬转 讞诪讬专讬 诪砖讜诐 砖讛讞讻诪讬诐 注砖讜 讞讬讝讜拽 诇讚讘专讬讛诐 讗讘诇 讘驻转讜讞 诇专"讛 砖讛讜讗 诪谉 讛转讜专讛 诇讬转 诇讬讛 讚专讘 讚讬诪讬 讻讬讜谉 讚专讘 讞诪讗 讘专 讙讜专讬讗 讚诪讬讬转讬 讘砖诪注转讬谉 诪砖诪讬讛 讚专讘 讗诪专 诇讛 讛"诇 诇讗拽砖讜讬讬 诪讚专讘 讗讚专讘. 讜讬讜转专 讬砖 诇转诪讜讛 讚诇诪讗讬 讚诪住拽讬 讚讗讬讬专讬 讛讻讗 讘讻专诪诇讬转 讗诐 讻谉 诪讗讬 诪拽砖讛 讛讻讗 诪诪讬诪专讗 讚专讘 讗诪讬诇转讗 讚讗讞专讬诐 讚讛讗 诪住拽讬谞谉 诇讛讚讬讗 讘驻专拽 讻讬爪讚 诪砖转转驻讬谉 (讚祝 驻"讝 注"讘) 讚讛讗 讚专讘 讚讬诪讬 转谞讗讬 讛讬讗 讜诪砖"讛 专讘 诇讬转 诇讬讛 讚专"讚 讜讗诐 讻谉 讘驻砖讬讟讜转 诪爪讬谞讜 诇诪讬诪专 讚讗讞专讬诐 住讘专讬 讻讛讗讬 转谞讗 讚诇讬转 诇讬讛 讚专讘 讚讬诪讬 讜爪"注 诇讬讬砖讘 讜讚讜"拽 :


讘驻讬专砖"讬 讘讚"讛 驻转讞 谞注讜诇 讻讜' 讚讻诇 诪讞讬爪讛 砖讗讬谉 讘讬谉 讞诇诇 讛诪讞讬爪讜转 讚' 讗讬谞讛 诪讞讬爪讛 讜诇讗 砖讬讬讱 讘讛讜 转讜专转 讙讜讚 讗讞讬转 讜诇讘讜讚 讻讜' 讜讘讚"讛 讘讗住拽讜驻转 讘讬转 诪驻专砖 讬讜转专 讜讝"诇 讛诇讻讱 驻转讞 谞注讜诇 讘讟诇讛 诪转讜专转 拽讜专讛 讜讻讜' 讚讛诇"诪 讙讜讚 讜诇讘讜讚 讜讚讜驻谉 注拽讜诪讛 讘诪拽讜诐 讚' 讻讜' 注讻"诇. 讜讛专诪讘"谉 讝"诇 讘住驻专 诪诇讞诪讜转 诪讘讬讗讜 讛专砖讘"讗 讝"诇 讘讞讚讜砖讬讜 诪驻专砖 讙诐 讻谉 讘注谞讬谉 讝讛 注"砖 讘讗专讬讻讜转 讚诪砖诪注 诪诇砖讜谞诐 讘讛讚讬讗 讚讘讻诇讬诐 诇讗 砖讬讬讱 讛诇"诪 讘讙讜讚 讗讞讬转 讜诇讘讜讚 讜诇注谞"讚 讬砖 诇转诪讜讛 讟讜讘讗 讚讛讗 诇注讬诇 讚' 讛' 诪讘讜讗专 诇讛讚讬讗 讚砖讬讬讱 讙讜讚 讗讞讬转 讗驻讬诇讜 讘讻诇讬诐 讚讛讗 讟专住拽诇 讻诇讬 讙诪讜专 讛讜讗 讜讻诪"砖 讛转讜住' 砖诐 诇讛讚讬讗 讜诇拽诪谉 讘驻专拽 讛讝讜专拽 讗诪专讬谞谉 诇讛讚讬讗 讚讟注诪讗 讚专"讬 讘专' 讬讛讜讚讗 讛讬讬谞讜 诪砖讜诐 讙讜讚 讗讞讬转 讜专讘谞谉 谞诪讬 诇讗 驻诇讬讙讬 注诇讬讛 讗诇讗 诪砖讜诐 讚讛讜讬 诪讞讬爪讛 砖讛讙讚讬讬诐 讘讜拽注讬谉 讘讜 讗讘诇 讘注诇诪讗 诪讜讚讜 诇专"讬 讘专"讬 讗诇诪讗 讚砖讬讬讱 讙讜讚 讗讞讬转 讗驻讬诇讜 讘讻诇讬诐 讗诐 讻谉 讛"讛 诇诇讘讜讚 讜讻讛"讙 讙讜驻讗 讬砖 诇讛拽砖讜转 注诇 诪讬诪专讗 讚专讘 讗砖讬 讚诇注讬诇 讙讘讬 讻讜讜专转 讗驻讬诇讜 讙讘讜讛 讝' 讜诪砖讛讜 讞讬讬讘 诪砖讜诐 讚诪讞讬爪讜转 诇转讜讻谉 注砖讜讬讜转 讜诪砖"讛 诇讗 讗诪专讬谞谉 讘讬讛 诇讘讜讚 讜讙讜讚 讗讞讬转 讜讗"讻 讛讬讗讱 驻诇讬讙 专讘 讗砖讬 讗讛讱 讘专讬讬转讗 讚讟专住拽诇 讚诪砖诪注 讚砖讬讬讱 讙讜讚 讗讞讬转 讗祝 注"讙 讚诪讞讬爪讜转 讚讟专住拽诇 讗讬谞诐 注砖讜讬讬谉 讗诇讗 诇转讜讻谉. 诪讬讛讜 讚诇专讘 讗砖讬 讗驻砖专 诇讬讬砖讘 讜诇讜诪专 讚诪驻专砖 诇讛讱 讘专讬讬转讗 讚谞注抓 拽谞讛 讘专讛"专 讜讘专讗砖讜 讟专住拽诇 讗讬讬专讬 砖讛讟专住拽诇 拽讘讜注 讘拽谞讛 讚专讱 讘谞讬谉 讜讗"讻 讘讟诇 诪转讜专转 讻诇讬 讗诇讗 讚注诇 诇砖讜谉 讛转讜住' 诇注讬诇 讚祝 讛' 讜讜讚讗讬 拽砖讛 砖讛专讬 讻转讘讜 讘讛讚讬讗 讚讟专住拽诇 讚讛转诐 讬砖 注诇讬讜 讚讬谉 讻诇讬 诪讚讻转讘讜 讗讬谉 讻专诪诇讬转 讘讻诇讬诐 讜爪注"讙 诇讬讬砖讘 讜讚讬"拽:

